Жаҳонгир Маматов׃ “ИАК” | TURONZAMIN\nPosted on 07/01/2013 by TURONZAMIN\n5. БИРИНЧИ СЕССИЯ\n1990 йилнинг 24 март куни Ўзбекистон Олий кенгаши тўққизинчи чақириқ биринчи сессияси арафасида Вакиллар кенгаши бўлди. Совет даврида ҳар бир мажлисдан олдин шундай тўпланиш ўтказиб ҳаммани яна огоҳлантириб қўйишар экан. Аммо бу сафаргиси олдингиларидан кескин фарқ қиларди.\nАввало шуни айтиш керакки, сайланган депутатларни учга бўлиш мумкин эди.\nБиринчиси, коммунстик партия тайёрлаган рўйхат бўйича сайланганлар. Улар кимлиги, маълумоти, миллати, ёши, вазифаси,садоқатига алоҳида эътибор бериб танланган кишилар ва кўпчиликни ташкил этишарди.Уларнинг баъзиларини муқобил сайлов ўйинлари билан сайлашганди.\nИккинчиси, ижтимоий қарашлари билан майдонга чиққанлар ва коммунистик партиянинг рўйхатидан сайланишга рози бўлганлар. Улар ҳеч қандай муқобил номзодларсиз сайланишган. Бошқача айтганда қандайдир келишув асосида. Улар озчиликни ташкил этишарди.\nУчинчи гуруҳ эса, халқ томонидан кўрсатилиб, коммунистик партиянинг номзодларини жуда катта қаршиликлар, таҳдидлар, ҳужумларга қарамай енгиб чиққан депутатлар. Улар ҳам кўпчилик эмас, аммо улар қолганларни эргаштириб кетишлари мумкинлигидан чўчишарди.\nҲар ҳолда Каримов ҳам ўзининг рўйхатидан ташқарида сайланганларни шу йўл билан синаб кўрмоқчи бўлганми, бизни ҳам Вакиллар кенгашига даъват қилишганди. У муҳокама қилинадиган масалаларни санаб бўлгач, қўлимни кўтардим. Каримов исмимни сўраб олди-да, кейин сўз берди.\n-Ҳозирча кун тартибига тўртта масалани киритишни сўрайман,-дедим.\nБиринчиси, комиссиялар (аввалига “комиссия” дейилган бўлса, кейинчалик “қўмита” деб ўзгартирилди-ЖМ) тузилар экан, Ошокарлик комиссияси ҳам тузилиши керак. Чунки, матбуот эркин бўлмаса, сўз эркинлиги таъмин этилмаса, биз ҳеч нарсага эриша олмаймиз. Бу сензурага, назорат зеҳниятига қарши турадиган қўмита бўлиши керак. Халққа фикр мустақиллигини беришимиз керак ва ундан кейин Ўзбекистон том маънода мустақил бўла олади.\nИккинчиси, биз Москва билан муносабатларимизни ўйлаб кўришимиз керак. Болтиқ бўйи республикаларининг йўли биз учун ҳам кечарли бўлиши ва мустамлакадан қутилишимиз лозим.\nУчинчиси эса, “пахта иши” деб қораланган ўзбек халқининг номини оқлашимиз керак. Аввал Рашидов масаласида биз ўз сўзимизни айтайлик.Ўғри бўлса ўғрилигини, тўғри бўлса, тўғрилигини. Қачонгача Гдлянлар айтади сўзни?\nВа ниҳоят Паркент воқеалари бўйича бу ерда гапирган депутатни қўллайман. Олий мажлиснинг махсус комиссиясини тузишимиз ва қонли воқеаларнинг айбдорларини топишимиз керак.\nКаримов менга қараб турди-да кейин гапира бошлади:\n-Мен Жаҳонгирни яхши танийман. Каттақўрғондаги гаплари эсимда,- деди.-Менинг ҳам айтганларим унинг эсида бўлса керак. Бугун айтган таклифлари менинг ҳам юрагимда ётибди. Ошкоралик комиссияси масаласида уни қўллайман. Матбуотни бошқарадиган битта комиссия тузайлик.\nШу пайт Эркин Воҳидов қўл кўтарди ва Каримов “нима дейсиз” дегандек бош ирғаганидан кейин:\n-Мен ҳам бу таклифга қўшиламан ва шу комиссияда ишлашга тайёрман,-деди.\n-Мана Эркин ака Воҳидов,- Каримов у кишига маънодор жилмайганча сўзида давом этди,-мен у кишини жуда ҳурмат қиламан, бундай шоирлар юз йилда битта туғилади, янги комиссияга шу кишини раис қилиб таклиф этаман. Паркент масаласида ҳам Жаҳонгирга қўшиламан. Ўйлаб чиқайлик ва бир комиссия тузайлик. Умуман Фарғона воқеаларига баҳо берайлик.\nХурсанд эдим. Таклифларим бу қадар тез амалга ошаётгани кўнглимда ифтихор уйғотаётганди. Каримов эса номимни қайта-қайта такрорлаб гапида давом этарди׃\n-Рашидов масаласини менга қўйиб беринг ука, уни коммунистик партия қоралади, бу ишни уларнинг ўзига ҳавола қилайлик. Мана мен шу партиянинг раҳбариман. Қўйинг ўзимиз бир кўриб чиқайлик. “Пахта иши” эса оддий масала эмас, терговнинг, суднинг ишига аралашишимиз керакми, йўқми аввал буни ўйлаб кўрайлик? Ана, Москвада ҳар куни шовқин-сурон қилишмоқда. Лекин натижа йўқ.\nЭнди бояги қувончим сўниб, кўнглимда бошқа саволлар уйғона бошлади. Бунинг устига Каримов Москва билан муносабатлар масаласида гапирмади. Ўшанда СССР Халқ депутати бўлган Аҳмаджон Мухторов мени ёқлаб гапирди ва керак бўлса биз марказдан ажралишимиз, ўз президентимизни сайлашимиз, ўз йўлимизни танлашимиз керак, деди. Каримов бу гапларга эътибор бермаган бўлди. Аммо Вакиллар мажлисидан кейин Аҳмаджон акани унинг ҳузурига чақиришди ва у қайтиб келиб, “Ислом ака, хурсанд, президентликни қабул қилмоқчи, бу эса мустақилликнинг биринчи қадами, лекин СССРнинг ичида қоламиз, ажралсак бизга пулни ким беради, деяпти” деди.\nАҳмаджон ака фавқулодда истеъдодли журналист. 1981 йилда Тошкентдан Самарқандга борганимда у вилоят “Ленин йўли” газетасининг бош муҳаррири эди. Ўзбекистон радиосида “Табаррук замин” деган дастурни тайёрлаб анча оғизга тушиб қолганимга қарамай, ҳатто қўл бериб кўришмаган, кўзойнагининг тепасидан қараб, “Ука, ҳозир иш йўқ, хабар олиб туринг” деганди.\nМен ундан ранжиб Жомбой туманига ишга кетгандим. Аммо кейин Навоий вилояти ташкил этилди ва газетанинг кўпгина ходимлари кетишди. Бу пайтда Жомбойдан туркум мақолалар ёзиб кўзга ташланиб қолгандим. Аҳмаджон ака икки-уч чақиртирди, бормадим. Сўнг вилоят партия комитетини ишга солиб, мени газетага олиб келди. Аввал Қишлоқ хўжалиги ва кўп ўтмай газетанинг ўша кездаги энг асосий бўлими ҳисобланган Партия турмуши бўлимига мудир этиб тайинлади. Ўзбекистон тарихида коммунист бўлмасдан туриб Партия турмуши бўлимини бошқарган фақат мен бўлсам керак. Аммо бир йилдан кейин партияга олишди.\nАҳмаджон ака билан жуда яқин бўлиб кетдик ва ҳамма бизни “тоға-жиян” деб ўйлар ва менинг ёзганларим, айтганларимнинг орқасида у киши турибди деб билишарди. Ҳатто Каримов ҳам аввалига шу фикрга ишониб қолганди. Шу боис мендан ранжиган пайтда у кишини чақириб гапирарди.\nХуллас, сессия бошланиб Аҳмаджон Мухторов нутқ сўзлаб: “демократик жараёнларни янада ривожлантириш, сиёсий ўзгаришларни чуқурлаштириш, конституциявий тузумни, фуқароларнинг ҳуқуқларини, эркинликлари ва хавфсизликларини мустаҳкамлаш, бошқарув олий органларининг ўзаро алоқасини такомиллаштириш мақсадида президентлик бошқаруви жорий этишни” таклиф қилди. Сессияда қатнашаётган СССР халқ депутатлари бу фикрни қўллаб гапирдилар. Лекин қаршилар ҳам бўлди. Масалан, Тошкент шаҳридан сайланган депутат Тойиба Тўлаганова Ўзбекистоннинг бугунги шароитида президентлик бошқаруви яккаҳокимликка олиб келишини ва демократия истаб диктатурага йўлиқишимизни, коммунистик партия тарбиясини олган раҳбарлардан чиқадиган президент “таши” бошқа бўлгани билан ичи айни тарзда қолишини айтди. У демократия ўрнатилиши учун парламент бошқаруви заруратидан сўз этди.\n-Бундай фикр аёл кишидан чиқмайди, аёлларнинг ақли калта бўлади, таклифнинг ортида қандайдир кучлар бор,- деган Ўзбекистон Компартиясининг биринчи котиби, КПСС МК сиёсий Бюросининг аъзоси Ислом Каримов Тойиба Тўлагановани очиқчасига камситди.\nТанаффусда эса маҳаллий мухбирларга интервю берар экан “Аёллар товуқ мия бўлади” дейишгача бориб етди.\nПрезидентлик лавозими ҳақидаги қарорни қабул қилиш ва Каримовни сайлаш бошланганда қашқадарёлик депутат Шовруқ Рўзимуродов сўз сўради. Лекин дўппини салла қилиб кўрсатиш даражасида устамон бўлган мажлис раиси Мирзаолим Иброҳимов:\n-Ука, сиз эмас, ёнингиздаги дўппили одам гапирсин,- деди.\nДўппили одам эса сўз сўрамаганини айтишга хижолат чекар экан, Шовруқ ўрнидан туриб гапира бошлади. Унга микрофон керак эмас эди. Унинг гуриллаган товушини мажлислар залининг ҳар жойидан ҳам эшитса бўларди. Шовруқ:\n-Мен бу одамни Қашқдарёдан биламан. Бу одам президентликка лойиқ эмас. Агар президент бўлса ҳаммангиз пушаймон бўлиб қоласиз ҳали…,- деди.\nҲар ҳолда у кўпроқ гапирди. Лекин ҳамманинг қулоқларини ана шу калималар чатнатди.Чунки Олий мажлис тарихида бундай сўзлар илк бор айтилаётган эди. Шу сабабдан ҳам кўпчилик сукунатга ботди, буни қўрқув ҳам дейиш қийин. Балки қўрқувни ҳам ютиб юборадиган ҳушсизлик каби бир ҳол эди. Бошқача айтганда депутатлар ўзига хос исённинг қаршисида ” шок” бўлган эдилар.\nШовруқ қўли билан минбарга ишора қилиб гапирар экан, Каримов қизариб кетди. Микрофоннни жаҳл билан олдига тортди. Лекин нимадир эсига тушган кишидек, яна микрофонни раиснинг олдига сурди-да׃\n-Бас қилинг майнавозчиликни,-деди. Раис дарҳол бас қилди. Музокаралар тўхтатилди, микрофонларнинг ёнида тизилиб турганларга сўз берилмади. Ўшанда бир нарсага пушаймон бўлдим. Мажлис очиларкан, Тошкент шаҳар ижроия қўмитасининг раиси бўлган кекса киши раислик қилди ва унинг ҳамма нарсани қоғоздан ҳижжалаб ўқиб беришига қарши чиқдим. Буни бошқалар ҳам қўллади. Каримов ҳам раиснинг латтачайнарлигини таъкидлаб, Мирзаолим Иброҳимов номзодини илгари сурди. У бир овоздан сайланди. Дарров маълум бўлдики, Каримов имкониятдан фойдаланиб илгаридан тайёрлаб қўйилган номзодини ўтказиб олган ва у “пири”нинг қули экан.\nМирзаолим Иброҳимовнинг мажлисни олиб бориш услубига ҳам қарши чиқиш ва Каримовнинг Тойиба Тўлаганова ҳақидаги гапларига норозилик билдириш мақсадида микрофон олдида тургандим. Президентлик лавозимига қарши чиқиш ҳақида эса узил кесил фикрга келмагандим. Бир томондан бу мустақилликка олиб борадиган йўл деб ўйласам, иккинчи томондан бизнинг шарқда бир кишининг қўлига ҳокимият тушиб қолиши яна подшоликка судрамайдими, деган фикрлар билан олишардим. Қолаверса Каримов ҳақида ҳали салбий фикрим ҳам пайдо бўлмаганди. Аммо Иброҳимов масалани овозга қўйди ва залга қарамасдан ҳам “Бир овоздан” деб юборди. Шу зайл президентлик лавозими ташкил қилинди ва “бир овоздан” Каримов “сайлаб” юборилди. Ваҳоланки, қаторлар орасида микрофонлар ёнида турганлар овоз беришга улгурмадилар.\nЎша куни танаффусда Аҳмаджон Мухторов билан гаплашиб турганимизда Шовруқ олдимизга келди.\n-Сиз билиб қўйинг,- деди у Аҳмаджон акага,- Бо одам рафиқини ҳам, рақибини ҳам кечирмайди!\nАҳмаджон аканинг кўзи ёниб кетгандек, бўлди. Дарҳол дафтарига бу сўзларни ёзиб олди. Кейин׃\n-Укажон Москавда гдлянчилар билан курашда яккаланиб қолаяпмиз. Депутатлар партиядан қўрқишади. Президентлик ташкил қилинса партиянинг таъсири камайиши мумкин. Мен ҳозир бу одамдан бошқа лидерни кўрмаяпман, кейинчалик балки бошқа кадрлар чиқар,- деди. Аҳмаджон ака ўша кезда Каримовга сидқидилдан ишонарди.\nШовруқ Каримовнинг Қашқадарёда одамларга зулм қилгани, Ўзбекистон Компартиясининг Москвадан юборилган иккинчи котиби Анишчев билан биргаликда кўп одамни қаматиб юборгани, Гдлян тўдаси билан ҳам алоқаси борлигини айтар экан, Аҳамаджон ака:\n-Укажон деворнинг ҳам қулоғи бўлади, бу гапларни менга айтдингиз бошқага айтманг, бундай гаплар учун кечирмайди бу бадбахтлар,- деди.\n-Халқ бу гапларни айтиш учун мени мажлисга юборган,- деди Шовруқ.\nХуллас, биринчи сессия Каримовни таниш сари қўйилган илк қадам бўлди ва Тойиба ҳамда Шовруқни танишимга йўл очди.\nБиринчи сессия танаффусида Ошкоралик комиссияси тузилар экан, Эркин Воҳидов мени чақириб, Каримовнинг олдига етаклади.\n– Бу ишни укамиз билан бирга қилайлик, ташаббус қилган одам жазоланиши керак, рухсатингизни олмоқчимиз,- деди жилмайиб.\n-Бу йигитга…-Каримов ўйланиб қолди. Кейин эринган оҳангда.- Ошкоралик экан, деб ҳаммаёқни ошокара қилиб юбориш ҳам яхшиликка олиб келмаслигини ўзингиз тушунтириб қўясиз,- деди Эркин акага. Кейин менга қараб׃\n-Сайловдан олдин Москва телевидениесига чиқиб ана у гапларни гапириш керак эдими?-деди.\nҲайратланиб қолдим. Сайловдан олдин Москва телевидениеси Тошкент билан телекўприк ўтказган ва қувғинга учраётган номзодлардан баъзиларини суҳбатга тортганди. Ўшанда Ўзбекистон қашшоқлар мамлакатига айланиб қолгани, оналар ва болалар ўлими, пахтазор оналар қотили эканлиги, матбуот эркинмаслиги каби масалаларга тўхталган эдим. Ваҳоланки, Каримовнинг ўзи ҳам бу муаммолар мавжудлигини Каттақўрғондаги учрашувда айтган эди. Нега энди бу гапларни ўзбекнинг олис қишлоғида гапириш мумкину Москвадан туриб гапириш мумкин эмас? Каримовнинг самимиятига ишончсизлик илк бор ана шу пайтда бошланди десам хато бўлмас. Ўшанда у яна бир нарсалар деди, аммо қулоғимга кирмади. Кўз олдимда илк бор икки юзли Каримовни кўриб тургандим.\n« Нурилла Остон Ўзбек пули 19 ёшда »


МАЗҲАБСИЗЛИКНИНГ САЛБИЙ ОҚИБАТЛАРИ — Zamaxshariy.uz\nИлк асрларда мужтаҳидлар кўп бўлиб, мазҳаблар ҳам кўп бўлган. Лекин кейинчалик кўпи амалдан чиқиб кетган ва одамлар Имом Абу Ҳанифа (ваф. 150/767), Имом Молик (ваф. 179/795), Имом Шофеъий (ваф. 204/820) ва Имом Аҳмад (ваф. 241/855)ларнинг мазҳабларидан бирига эргаша бошлаган.\nБу ҳақда ХIХ асрда яшаб, ижод этган машҳур ҳиндистонлик олим Муҳаммад Сиддиқ Ҳасан ал-Қанужий шундай дейди: “Ҳозирги кунда бир риёкор ва шуҳратпараст гуруҳ пайдо бўлган бўлиб, улар Қуръон ва ҳадисни билиш ва унга амал қилишни даъво қилмоқда… Ажабланарлиси шундаки, улар ўзларини мухлис(Аллоҳга холис ибодат қилувчи киши) ва муваҳҳидлар (Аллоҳни якка-ю ягона деб билиб, унга ҳеч нарсани ширк келтирмайдиган), деб бошқаларни мушриклар деб номламоқда. Улар энг мутаассиб ва динда ғулувга кетган кишилардир. Бу диндан эмас, балки Ер юзида тарқалган фитна ва катта фасоддир”. Ушбу фикр ҳам бу қараш ХIХ аср охирларида пайдо бўлганлигини кўрсатади.\nБир тарафдан, бу қараш вакиллари мазҳаблар ва гуруҳларни залолат деб биладилар-у, лекин ўзлари ҳам сезмаган ҳолда шундай ҳолатга тушиб қолган. Зеро улар ўзлари бир йўналиш бўлиб, ўзларидан бошқаларни нотўғри йўлда деб билади. Жумладан, Шайх Муҳаммад Содиқ Муҳаммад Юсуф ўзининг “Ихтилофлар, сабаблар, ечимлар” китобида: “Улар ислом уммати қадимдан ақида ва фиқҳ масалаларида эргашиб келаётган мазҳабларни инкор қилиш билан бирга, ўзлари янги мазҳаб пайдо қилишга ўтганлар”,- деб таъкидлайди.\nМазҳабсизлик тарафдорлари мазҳабларга тош отишда давом этиб, яна шундай дейди: “Қуръон битта ва Пайғамбар битта бўлса, тўрт мазҳаб орасида фиқҳий ихтилофлар бор, ҳақ битта эмасми?” Бунинг жавоби шуки, мазҳаблар орасидаги бундай (фиқҳий) ихтилофлар салафи солиҳлар – саҳобий, тобеий ва табаъа тобеийлар орасида ҳам бўлган. Расулуллоҳ саллаллоҳу алайҳи васаллам эса: “Умматимнинг ихтилофи раҳматдир”,- деб айтганлар. Шоҳ Валиюллоҳ лақаби билан машҳур Аҳмад ибн Абдураҳим ад-Деҳлавий айтади: “Баъзи саҳобий, тобеий ва улардан кейингилар басмалани ўқир эди, баъзилари эса ўқимас эди, баъзилари жаҳрий ўқиса, баъзилари ичида ўқир эди, баъзилари бомдодда витр ўқиса, баъзилари бомдодда витр ўқимас эди, баъзилари қон олдириш, бурундан қон кетиши ва қайт қилишдан таҳорат қилса, бошқалари таҳорат олмас эди… баъзилари олов теккан нарсани еганда таҳорат олса, бошқалари таҳорат олмас эди, баъзилари туя гўштини еганда таҳорат олса, бошқалари таҳорат олмас эди”.\nМазҳабсизликка чорловчи ушбу даъват асрлар давомида ўтган минглаб олимларнинг қилган меҳнатларини йўққа чиқаради. Асрлар давомида барча мусулмонлар амал қилиб келган анъана нотўғри, шунча мусулмон адашган экан, деган хулоса келиб чиқади. Бундай бўлиши мумкин эмас, буни тилга олишни ўзи қийин. Бу Пайғамбар саллаллоҳу алайҳи васалламнинг суннатига ҳам тўғри келмайди, зеро у киши шундай марҳамат қилади: “Аллоҳ умматимни бирор залолатга жамламас”. Бошқа бир ҳадисда “Мусулмонлар яхши деб билган нарса Аллоҳнинг ҳузуруда ҳам яхшидир” — дейилган.


- Айтишим жоиз, фаолиятимнинг дастлабки 10 йилида нотўғри шуғулланганман. Қайсидир маънодаки, кераксиз машқлар кўп танланган. Айтайлик, мудом Роберто Карлос ёки Кафу каби кўп югуришга уринардим, аммо буни сира уддалай олган эмасман. Менимча, айнан шундай ноўрин зўриқишлар билан организмимни қийнаб қўйганман. Хуллас, жамоавий машғулотлар оқибатида меъёридан кўп жароҳатланган бўлсам керак.\nМашғулотларга кечикиш ҳақида\n- Эсимда бир сафар ҳафта давомида умумий машғулотларга икки марта кеч қолгандим. Уларнинг биринчисида Арриго Сакки менга нақ 15 дақиқа ваъз ўқиган ва камига молиявий жарима белгилаганди. Кейинги гал мураббий ҳузурига борганим ҳамоно унга шундай дедим: «Йўқ, бу сафар лекция ўқисангиз, жарима солмайсиз ёки жазо белгилайсизу, дакки-дашном беришдан тийиласиз».\nФлорентино Перес насиҳати\n- Флорентино кунлардан бирида мени олдига чақирди ва Луиш Фигуни ўрнак сифатида кўрсатиб, насиҳат қилди: «Ана, Луишга қара. Сен ҳам тунги клублардаги кўнгилхушликни йиғиштириб қўйиб, бўш вақтингни кўпроқ уйингда ўтказсанг яхши бўларди...». Лекин мен ҳам бўш келганим йўқ: «Менинг ташвишимни ўйлаб ўтирманг. Агар худди Фигуникидек оқила хотиним бўлганида, уйдан умуман чиқмасдим».\nФаолияти хотимаси хусусида\n- Очиғи, жароҳат туфайли бутсаларимни михга илишга мажбур бўлишимни ҳеч қачон хаёлимга ҳам келтирмагандим. Бу жуда аламли...\nФабио Капелло ҳақида\n- Капелло ҳеч қачон ўта ақлли мураббийдек таассурот қолдирган эмас. Шундай бўлсада, очиқ тан оламан: у фаолиятим давомида мен кўрган мураббийларнинг энг кучлиларидан бири - бу аниқ.\nСпортдаги илк қадамлари\n- Барчаси футзал орқали бошланди. Ўшанда 9 ёшда эдим. Кейинчалик футзал майдони менга торлик қилишини тушуниб етдим ва футболга юзландим.\n- Ота-онам ажрашишган пайт ҳеч нарсани ўйламаганман. Чунки бор эътиборни футболчилик фаолиятимга қаратгандим. 17 ёшга тўлгач эса, футбол орқали топган пулларимни оилавий бюджетга қўша бошлагандим. Хуллас, ўша вақтдаёқ уйда биринчи шахсга айланганман.\nЭнг яхши футболчилар танлови\n- Криштиану Роналду, Лионель Месси ва Неймардан иборат элит рўйхатга Луис Суаресни ҳам қўшиш керак, менимча. Улардан энг зўри сифатида Криштиануни эътироф этаман, негаки, у «Мадрид»да ўйнаяпти. Шунинг баробарида Месси ва Неймарнинг нечоғли кучли эканликларини унутмаслик лозим.\n- Яширмайман, Коутиньони айнан «Мадрид»да кўришни истайман. Бу оддий истак эмас, балки ўта кучли хоҳишдир.\n- Зиданга доимо катта ҳурмат назари билан қарайман. Биз вақтида «Интер» ва «Ювентус»да бир-биримизга қарши тўп сурганмиз. Жароҳатга йўлиққанимда эса, Зизунинг мени кўргани Париждаги шифохонага боргани ҳеч ёдимдан кўтарилмайди. Биз айнан ўша жойда яқиндан танишиб, дўстлашгандик. Қизиғи, кейинчалик «Реал Мадрид» учун бирга ўйнаган пайт Зиданни туғилган кунимни нишонлаш зиёфатига таклиф қилмаганман. Нега? Унга нисбатан ҳурмат туфайли. Чунки Зизу ўта хотиржам инсон эди ва бундай тадбирларни унча ёқтирмаслигини яхши билардим.\nВисенте дель Боске билан ҳамкорлик\n- Дель Боске билан ўзаро муносабатларимиз аъло даражада эди. Унинг қўл остида бир йил ўйнаганман, холос. Ўшанда жамоамизнинг Ла-лигада ғолиб чиқишига бир баҳя қолганди. Афсуски, клуб президенти шундай мураббийни истеъфога чиқарди. Алоҳида таъкидлайман, дель Боске бошқарувида ўтган ўша бир мавсум бутун фаолиятимдаги энг яхшиларидан биридир.\nИспан футболига баҳо\n- Испан футболи тарих бўйича энг зўри - бу шубҳадан холи. Чунончи, примерода доимо энг кучли футболчилар тўп суришган. Муҳими, улар ўта чиройли футбол намойиш этишган.\nРоберто Карлос ҳақида\n- Роберто Карлосга нақадар яқин эканлигимизни оддий ифодалайман: биз шунчалик тез-тез бирга тунаганмизки, уларнинг умумий сони ҳаётим давомидаги барча аёллар билан ўтказган оқшомларимникидан ҳам кўп. Роберто Карлос ҳаттоки, бир сафар ҳаётимни сақлаб қолган: соат 12 эди, биз доимгидек битта хонага жойлашгандик. Тушликдан сўнг ухлашга ётдим, бироқ бирданига бутун вужудимни титроқ босди ва тахминан 30 сония ҳушимни йўқотдим. Тўғри, ўшанда Роберто аввалига буни жиддий қабул қилмаган, яъни барчасини ҳазил ўрнида кўрган экан.\nБразилия термаси ҳақида\n- Дунга бош мураббийликдан кетгач, Бразилия миллий жамоаси қайта ҳурмат қозона бошлади. Мана, ўйин сифати анча яхшиланди, жамоада бирдамлик кўзга ташланмоқда. Дейлик, Неймар ажойиб футболчи, бироқ одамлар унинг шахсий ҳаётини ҳаддан ортиқ «кавлаштиряптилар». Қолаверса, футболчининг атиги 24 ёшда эканлигию, гоҳида адашиши мумкинлигини унутиб, ҳаммасига ўта жиддий қараяптилар. Демоқчиманки, Неймарни нуқул сардор сифатида муҳокама қилиш унчалик тўғри эмас.


Савдога қўйилган мулк кимники? — Huquq\nHome / / Савдога қўйилган мулк кимники?\nҲаётда ҳар хил инсонлар учрайди. Кимлардир ҳалол яшашга, атрофдагиларга яхшилик улашишга ҳаракат қилса, бошқалар ўзганинг ҳақидан қўрқмайди, ўз нафси йўлида қонунга хилоф ишлар қилади.\nОдатда ҳеч қаерда ишламайдиган, иқтисодий танг аҳволда қолган кишилар жиноятга мойил бўлади дейишади. Давронбек Юсупов (исм-фамилияси ўзгартирилган) умуман бундай ҳолатда эмас. Олий маълумотли шифокор, оилавий поликлиника мудири. Эл-юрт орасида обрўйи баланд. Шундай инсон ўзганиг мулкини сотиб юбориши мумкинлигига ишониш қийин. Аммо банда адашмасин, нафсига қул бўлмасин экан.\nМаҳалладан гап яшириб бўлмайди. Давронбек томорқа ерини сотмоқчи экани ҳақида гап-сўзлар тез тарқалди. Кўпчилик ҳайрон бўлди: «Томорқа ерни сотиш мумкинми?» Бошқалар эса янада бошқачароқ савол қўйишди: «Томорқа ер ўзиникими?».\nАлбатта, томорқага харидор ҳам топилди. Фуқаро Ш.М. Давронбекка қўнғироқ қилиб, «Жойингиз бор экан, сотасизми?» деб сўради. «Ҳа, дала томорқа ерим бор, 1200 метр квадрат, лекин биров 800 метр квадратини оламан деди», деган жавоб бўлди. «Менга 600 метр ҳам бўлаверади». Орадан бир-икки кун ўтиб, Давронбек фуқарога ерини сотиш ҳақидаги қатъий қарорини билдирди. «Нариги одам олмайдиган бўлди, бошқа харидор бўлса айтинг» деди. Хуллас, ҳар 100 квадрат метр ерни 14 миллион сўмдан келишишди. Давронбек агар ерни сотиб оладигин одам ҳужжатларни ўзи тўғирлаб олса, ундан ҳам арзонроқ беришини айтди. «Менга шу нархда бераверинг, ҳужжатларини қандай тўғирлайман», жавоб қилди харидор.\nХуллас, савдо пишди. Харидор келишилган 168 миллион сўмдан 100 миллионини олиб келди. Буни қарангки, Давронбекка бу пулларни охиригача санаб олиш насиб қилмади. У ҳуқуқ-тартибот органлари ходимлари томонидан қўлга олинди. Маълум бўлишича, бу 1200 метр квадрат ернинг Давронбекка умуман алоқаси йўқ экан.\nҚилмиш-қидирмиш дейдилар. Ўзганинг ерини сотиб юбормоқчи бўлан Давронбек қилмиши учун қонун олдида жавоб берди.\nХонқа туман прокурорининг ўринбосари


КГБ ходимлари, харбийлар ҳамда милиция отрядлари ниҳоятда хушёр туришганди. Лекин кўп минг сонли намойишчиларнинг кўз ўнгида СССРнинг биринчи ва охирги президенти Михаил Горбачевга қарата ўқ узилди. Бу воқеа 1990 йилда содир бўлганди. Президентни отишга ахд қилган шахс Санкт-Петербурглик чилангар, Простоквашина микрорайонидаги завод ётоқхонасида яшовчи Александр Шмонов эди.\nЎша пайтлари бутун мамлакатда кенг қулоч ёйган қайта қуриш ва плюрализмдан одамларнинг ҳафсаласи пир бўлганди. Ривожланиш ва тараққиёт ўрнига мамлакат таназзулга юз тутаётганди. Одамлар орасида эса мамлакат раҳбарияти тутаётган сиёсатдан норози бўлганлар кўпчиликни ташкил этарди. Александ Шмонов ҳам ана шу тоифадаги одамлардан бири бўлган.\nОдатдагидек, йирик тадбир муносабати билан мавзолей алвон гуллар билан безатилган, партиянинг етакчилари учун ажратилган трибунанинг қоқ марказида Михаил Горбачев турарди. У намойишчиларга қарата табассум қилар, қўлини ҳавода силкитиб саломлашиб қўярди. Минглаб одамлар орасидаги террорчи нишонга олаётганини у табиийки, кўрмаган. Аммо Шмонов барибир, президентни нишонга олишга муваффақ бўла олмади. Катта сержант Мьтьников охирги секундда стволни юқорига кўтариб юборишга улгурди. Ўқ Горбачевнинг ёнгинасидан ўтиб кетди. Хавфсизлик ходимлари эса кўз очиб юмгунча, террорчини ерга йиқитишди.\nТАҚЧИЛ НЕМИС МИЛТИҒИ\nҚамоққа олинган Шмонов терговчиларга барчасини, жумладан, суиқасдни амалга ошириш учун алоҳида кучли патрон тайёрлаганини гапириб берган. У ўқ узган милтиқ ҳам энг яхши қуроллардан бири бўлиб, ўша пайтлар учун ниҳоятда ноёб бўлган бу матоҳнинг нархи 900 рубль турган. Намойишчилар орасига суқилиб кирган пайтда милтиғини пальтосининг остига яшириб олган. Ясама соч кийиб, мўйлов ёпиштириб, қария сифатида ўзини ниқоблаган. Қўлга олинганидан сўнг Шмоновнинг шимининг чўнтагидан ўлим олдидан ёзилган хат чиққан. Унда қуйидаги сўзлар битилган эди: «Агар ўлган тақдиримда, шуни маълум қиламанки, мен СССР президенти М.С.Горбачевни ўлдиришга ҳаракат қилган эдим».\nАлександр Шмонов тажовузни амалга оширишга муваффақ бўлиб, Горбачевга қарата ўқ узган тақдирда ҳам ўқ унинг танасига етиб бориши гумон эди. Негаки, президент илмий текшириш институтларидан бирида ясалган, алоҳида пўлатдан ишланган ўқ ўтмас жилет кийиб олганди. Бу давлат сири ҳам яқин вақтларгача ниҳоятда сир тутиб келинди. Давлат амалдорлари учун мўлжалланган «Визит «М» жилети ниҳоятда ишончли бўлиб, ўқ, граната ва мина осколколари ҳамда совуқ қуроллардан ҳимоя қилишга мўлжалланган. Ушбу бронежилетнинг оғирлиги 0,9 дан 3,2 килограммгача бўлган.\n—Ҳақиқатан ҳам бизнинг институтда СССРнинг биринчи президенти учун ҳукумат классидаги бронежилет тайёрланган эди, — дея ҳикоя қилади институтнинг ахборот бўлими бошлиғи Евгений Чистяков. —"Бундан ташқари, Раиса Горбачева учун ҳам ушбу жилетнинг эксклюзив варианти ишланганди. У қоматга шу қадар мос тарзда ишланган эдики, ҳеч бир кимса мамлакатнинг биринчи рақамли ледиси элегант кўйлагининг\nичидан бронежилет кийиб олганини сезмасди. Биз буюртмачилардан ҳеч бўлмаса, ўлчовларни маълум қилинглар деганимизда улар сизлар ҳам телевизор кўрасизлар-ку, унда ҳар доим Михаил Сергеевични ҳам, Раиса Мақсимовнани ҳам кўрсатишяпти. Шунинг учун ҳеч қандай ўлчовларсиз, телевизорда кўрганларингдек ясанглар, дейишди. Тайёр бўлган жилетларни ўлчаб кўрганларида, улар эгаларига лоп-па-лойиқ келган ва кийимлари остидан умуман сезилмаган.\n— Бизнинг ҳозирги президентимиз бунақа бронежилетдан фойдаланадими? — деб қизиқиб сўради НТВ журналисти.\nЖавоб эса қуйидагича бўлди:\n— Ўйлашимча, фойдаланади.\nОРАДАН 18 ЙИЛ ЎТДИ\nАлександр Шмонов ҳозирги кунда ҳам Простоквашина микрорайонидаги завод ётоқхонасида яшамоқда. Қўни-қўшнилар орасида ҳурмати баланд, аёллар эса уни эъзозлашади. Ароқни эса оғзига ҳам олмайди. Ўзининг «жасорати» ҳақида у бундай дейди:\n— Мен биринчи Горбачевни отаман, ўқ унга тегиб, йиқилса, кейин Лукьяновни мўлжалга оламан, деб режалаштиргандим. Чунки милтиғим икки стволли эди.\n— Бу ишингиз учун энди афсус қиласизми?\n— Йўқ, мен отганим учун афсус қилмайман, ўқим нишонга тегмагани учун афсусланаман.\nШмоновнинг айтишича, у ўшандан бери қўлига милтиқ ушламаган. Репортёрлар эксперимент сифатида ўқ узиб кўрсатишларини илтимос қилишганда, биринчи отишдаёқ ўқни нишоннинг қоқ марказига жойлаб қўйган. Ўшанда, Қизил майдонда ўқ узганида эса президент билан унинг орасидаги масофа бор-йўғи 46 метр бўлган.\nЯНА БИР СУИҚАСД\nСССР КГБсининг 9-Бошқармаси 1-бўлимининг бошлиғи, журналист Виктор Алейников ҳамда 9-Бошқарма бошлиғининг ўринбосари Михаил Титков давлат раҳбари ва барча Сиёсий бюро аъзоларининг хавфсизлиги учун масъул бўлишган. Горбачев даврида улар КГБдаги энг ҳурматли шахслардан ҳисобланган. Улар Бош котибнинг қўриқчиларини танлашган.\n—1988 йилда Рейганнинг Москвага сафари муносабати билан аккредитациядан ўтган журналистлардан бири қўпорувчиликка қўл уриб, бирваракайига иккита президент— Рейган ва Горбачевни ўлдирмоқчи эканлиги ҳақида хабар олдик. Бу пайтда иккала мамлакат ўртасидаги муносабатларда олдинга силжиш бўлаётганди,—деб ҳикоя қилади Михаил Титков— Учрашувда иштирок этиш истаги билан мингдан ортиқ журналист аккредитациядан ўтганди. Шу заҳоти олинган хабарни текшириш бошлаб юборилди. Аниқланишича, президентларнинг умрига нуқта қўймоқчи бўлган журналистнинг ҳаётига саноқли ойлар қолган, у рак хасталиги билан оғриётган экан. У буюртмачилардан олган миллион доллар эвазига суиқасдни амалга оширмоқчи бўлган экан. — У жосус бўлганми ёки журналист?\n— Журналист. Аккредитациядан ҳам ўтган. Лотин Америкаси давлатларидан бирининг фуқаро-си. Уўз вақтида қуролсизлантирилиб, мамлакатимиздан чиқариб юборилди ва орадан кўп ўтмай ўз уйида тинчгина жон берди.\nГрузиядаги кичкинагина қишлоқ нима учун Боғдод деб аталишини ҳеч ким билмайди. Аммо Акакий Мдинарадзе номли террорчининг уйи қаерда эканлигини ҳамма яхши билади. Рус тилида у охирги марта КГБ терговчиси билан гаплашган. Ўшанда у 1960 йил декабрь ойида Бош котиб Никита Хрушевни нима сабабдан ўлдиришга қарор қилганини айтиб берган. Террорчининг сўзларига қараганда, Хрушев грузинларнинг шаънига ёмон гапларни айтгани учун уни отиб ташлашга ахд қилган экан! Суиқасдга ҳамфикр бўлганлар тўрт нафар эди. Ёш ва қизиққон йигитлар «Тевтон қиличи» киносидаги воқеаларни амалда синаб кўришмоқчи бўладилар. Улар томонидан тузилган режа айнан фильм воқеаларидан олинган эди: Ўнг тарафдаги оломон орасида бомба портлайди ва қўриқчилар ўша томонга югуришади. Қотил айни шу дамда чап томондан Бош котибнинг кортежига ташланади.\nБу ҳақиқий грузинча қотиллик эди. Бомбани вино солинган хумчанинг ичига яширишади. Аммо қотиллар режани амалга оширишга улгуролмадилар, Хрушевнинг Тбилисига сафарига беш ой қолганда сир фош бўлиб, уларнинг барчаси ҳибсга олинади.\n— Махфий режамиздан атиги биз тўрт киши хабардор эдик, аммо бизни ким сотганини ҳозиргача била олмайман, — дейди Акакий Мдинарадзе. Хрушевга суиқасд қилмоқчи бўлганлар узоқ йиллик қамоқ жазосига ҳукм қилиндилар. Мдинарадзе қадаҳ кўтарганида «Брежнев учун ичамиз! Айнан у бизларни лагердан озод қилди», дейиш унинг одатига айланади.\nЖОНЛИ ЭФИРДАГИ ОТИШМА\nКосмонавтларни кутиб олиш учун «Внуково» аэропортига КПСС Бош котиби Леонид Брежневнинг шахсан ўзи ташриф буюради. Давлат раҳбари ва эндигина парвоздан кэйтган космонавтлар ўтирган лимузинлар Москвага қараб йўл олади. Бу тадбирлар жараёни тўғридан-тўғри бутун мамлакатга трансляция қилинаётган эди. Кортеж Боровицкие дарвозасига етай деганда кўрсатув узилиб қолди. Брежневга килинган суиқасд бевосита бутун СССРга намойиш этилишига бир баҳя қолди!\nБундан кейин нима бўлди? КГБ камераларида олинган лавҳалар орқали буни билиб олиш мумкин. Биринчи машина деярли Кремлда. Худди шу пайт космонавтлар орқага ўгириладилар ва милиция формасидаги киши орқаларидан келаётган лимузинни тўхтовсиз ўққа тутаётганини кўришади...\nОрадан бир соат ўтиб космонавтлар яна жонли эфирда кўринади. Аслида нима воқеа юз бергани эса 25 йилдан сўнг ошкор этилди.\nТеррорчи Виктор Ильин бу ишга узоқ ва пухта тайёрланди. Хэрбий кисмда сақланаётган иккита тўппончани қўлга киритди, милиция формасини эса ўзининг бобосидан олди.\n— Ҳаммаси беш-олти секунд ичида бўлиб ўтди. Мия ишламай қоларкан, сен шунчаки биологик машинага айланиб қоласан ва барча ҳаракатларингни автоматик тарзда бажараркансан, — деб эслайди бугун ўша воқеани Ильин.\nЛимузинларнинг ойналари қорайтирилгани учун Ильин ҳеч нарсани кўрмайди! Шунчаки таваккалига иш тутади. Ҳайдовчига ўқ тегиб, машина тўхтаб қолади. У эса ўқузишдан тўхтамасди. Машинага 14 та ўқтегади.\nБрежневга қилган суиқасдининг иккинчи куни Ильин билдики, Бош котиб бошқа машинада бўлган, у эса космонавт Леоновни ўлдиришига сал қолган. Отишма натижасида КГБ полковниги оғир яраланади, ҳайдовчи эса ҳалок бўлади. Ўша пайтда машинада бўлган Леонов орадан 37 йил ўтгач, Ильин ундан кечирим сўраганда ҳам уни кечирмаган. Кўз ўнгида ёш ҳайдовчининг вафот этгани унга қаттиқ таъсир қилганди.\nБош котибнинг ҳаётига тажовуз қилгани учун Ильин йигирма йил давомида руҳий касалликлар шифохонасида ётиб даволанди. Бу орада Брежнев вафот этди.\nЕЛЬЦИНГА АТАЛГАН БОМБА\nҚурилиш батальони майори Иван Кислов 1993 йил январ ойида Россия президенти Ельцинга суиқасд уюштирмоқчи бўлди. Иттифоқни тарқатиб юборгани учун у президентни кечира олмаётганди. Хабаровсклик майор Москвага ўзи билан иккита бомба олиб келади ва уларни чўнтагига солиб юради. Кунлардан бирида ёмғирда ивиб, бомбалар яроқсиз ҳолга келиб қолади. Шундан сўнг у бошқача йўл тутишга қарор қилади. Ельцинни подъезди олдида кутади, аммо у чиқмайди. У ҳатто ҳовли тозаловчи сифатида президент маъмуриятига кириб, давлат раҳбарига яқинлашиб, ёнида олиб юрган пичоғи билан ташланмоқчи бўлади. Аммо у билмасдики, бу ердаги ҳар бир ҳовли супурувчи ҳисобда туришини.\nАдлия генерал-майори, 1993 йилда Москва гарнизони ҳарбий прокурори бўлиб ишлаган Леонид Объектов шундай ҳикоя қилади:\n— Иван Кислов Москвага президентни ўлдириш учун келган. Биз унга расмий тарзда тўғридан-тўғри савол бердик: илгари бирон-бир руҳий хасталик билан оғриганмисиз? У «мен ҳарбий хизматчиман ва ҳеч қандай касалга чалинмаганман, руҳий ҳолатим жойида», деб жавоб берди.\nСуд эса унинг руҳий мақомини ўзгартирди. Уни руҳий жиҳатдан носоғлом деб топишди. Кейин уни қўйиб юбордилар.


18:53 24 Феврал 2018\n12:18 06.12.2017 (Янгиланган 12:23 06.12.2017) Ҳавола олиш\nЖўнатилган маблағ тўлиқ ҳолда, банк комиссияси олинмасдан, АҚШ долларида берилади\nТОШКЕНТ, 6 дек – Sputnik. Ўзмиллийбанк томонидан электрон ва тезкор пул ўтказмаларнинг янги тури QIWI пул ўтказмалари тизими жорий этилди. Бу ҳақда Миллий банк матбуот хизмати хабар бермоқда.\nРоссия давлатининг исталган ҳудудида яшаётган ва ишлаётган ўзбекистонликлар учун банкка бормасдан туриб, Ўзбекистонга 24 соат давомида тезкор пул ўтказмаларни амалга оширишнинг янги имконияти яратилди.\nРоссиядан UZCARD карталарига пул ўтказмаларини жўнатиш хизмати жорий қилинди\nБунда Россиянинг QIWI Банки томонидан барча жойларга ўрнатилган тўлов терминаллари ва инфокиоскаларига сўм пластик картаси устида ёзилган 16 хонали рақам киритилиб, Россия рубли қўйилган ҳолда уни автомат равишда шу куннинг курси бўйича АҚШ долларига конвертация орқали Ўзмиллийбанк сўм пластик картасига келиб тушади.\nЎз навбатида, ушбу келиб тушган маблағни Ўзмиллийбанкнинг исталган бўлим ва филиалларидан нақд кўринишда АҚШ долларида олиш мумкин.\nПластик картага келиб тушган пул маблағлари тўғрисидаги маълумот онлайн тарзда смс-хабарномаси кўринишида мобил телефонга жўнатилади ҳамда жўнатилган маблағ тўлиқ ҳолда, банк комиссияси олинмасдан, АҚШ долларида берилади.\nQIWI тезкор пул ўтказмалари тизими дам олиш кунларисиз 24 соат фаолият кўрсатади.


Карам 200 сўм, ҳожатхона — 1000...\n13.03.2018 15:40 0 1484\n«Муштум» журналининг 2018 йилдаги 1-сонида чоп этилган карикатура.\nКеча сайтимизда деҳқон ва фермерлар томонидан ички бозор эҳтиёжидан ортиқ маҳсулот етиштирилганида, унинг хорижга чиқарилиши ёки қайта ишланишига йўл берадиган, миришкорни касодга учратмаслик механизмларини шакллантириш зарурлиги ҳақида долзарб мақола эълон қилинган эди.\nМақолада келтирилган мурожаат муаллифи айтганидек, ўтган йили гектар-гектар карам шундайлигича далаларимизда қолиб кетди. Уни узиб, бозорга олиб бориш ўзини оқламай қолди ҳатто.\n«Нимани хор қилсанг, шунга зор бўласан» деган нақл бор халқимизда. Жаҳон эшиклари очилган бугунги кунда тайёр маҳсулотларимизни хорижга экспорт қила олмаслигимиз ачинарли ҳол эмасми? Бунга чора топилмас экан, бечора деҳқон карикатурада акс этган ачинарли ҳолатга тушаверади.\nХулоса ва изоҳ ўзингиздан.


ЎЗБЕКИСТОН РЕСПУБЛИКАСИ КОНСТИТУЦИЯСИ ҚАБУЛ ҚИЛИНГАНЛИГИНИНГ ЎН ТЎҚҚИЗ ЙИЛЛИГИ МУНОСАБАТИ БИЛАН АМНИСТИЯ ТЎҒРИСИДА\n(Ўзбекистон Республикаси қонун ҳужжатлари тўплами, 2011 й., 49-сон, 498-модда)\nЎзбекистон Республикаси Конституцияси қабул қилинганлигининг ўн тўққиз йиллиги муносабати билан Ўзбекистон Республикаси Президентининг тақдимномасига мувофиқ, инсонпарварлик тамойилига амал қилиб, Ўзбекистон Республикаси Конституциясининг 80-моддаси 10-бандига ва 93-моддаси 23-бандига асосан Ўзбекистон Республикаси Олий Мажлисининг Сенати қарор қилади:\n6. Озодликдан маҳрум қилиш жазосига ҳукм қилиниб, ушбу Қарор эълон қилинган кунга ўталмай қолган жазо муддати уч йилдан кам бўлган шахслар манзил-колонияга ўтказилсин.\n7. Ушбу Қарорнинг 1 ва 2-бандларида қайд этилган шахслар томонидан содир этилган жиноятлар тўғрисидаги барча ишлар тугатилсин.\nа) ушбу Қарорнинг амал қилиши — узоқ муддатга ёки умрбод озодликдан маҳрум қилиш жазосига ҳукм қилинган; ўта хавфли рецидивист деб топилган; жиноий уюшма таркибида жиноят содир этган; жазони ўташ тартибини мунтазам равишда бузаётган шахсларга; шунингдек ўлим жазоси афв этиш тартибида озодликдан маҳрум қилиш жазосига алмаштирилган шахсларга;\nв) ушбу Қарор 1—4, 6 ва 7-бандларининг амал қилиши — тақиқланган ташкилотлар фаолиятидаги иштироки, улар таркибида тинчлик ва хавфсизликка қарши ёки жамоат хавфсизлигига қарши жиноятлар содир этганлиги учун судланган шахсларга;\nг) ушбу Қарор 4—6-бандларининг амал қилиши — муқаддам амнистия бўйича жазодан озод бўлган ва яна қасддан жиноят содир этган шахсларга.\nУшбу Қарор «Халқ сўзи» газетасининг 2011 йил 6 декабрдаги 236 (5403)-сонида эълон қилинган.\n2011 йил 5 декабрь,


Франция президенти Нотр-Дам черковининг 5 йил ичида қайта таъмирланишини билдирди\n20 октябр 2020, Тошкент вақти: 14:36\nНотр-Дам черкови ичкарисининг ëнғиндан кейинги кўриниши.\nФранция президенти Эммануэль Макрон 15 апрель кунги ëнғиндан жиддий талофат кўрган 850 йиллик Нотр-Дам черковининг “аввалгиданда гўзалроқ қилиб” қайта тикланишини билдирди.\n16 апрель куни Франция халқига қилган телемурожаатида Макрон бу офатдан жамоатчиликни бирлаштириш имкони сифатида фойдаланишга чақирди.\nНотр-Дамни қайта тиклаш учун маблағ йиғиш жараëни ëнғин тугаб-тугамас бошланди.\nФранциядаги учта энг бадавлат оила черковни қайта тиклаш учун 500 миллион евро¸ мамлакатнинг энг йирик ëнилғи компанияси Total 100 миллион евро маблағ ажратишини билдирди. Ҳозиргача Франция ичкарисида ваъда қилинган ëрдам миқдори 1 миллиард долларга яқинлашди.\nАйни пайтда¸ Евро давлатларидан ҳам Франция рамзларидан бири бўлган бу қадимий черковни тиклашда молиявий ва мутахассислик ëрдами таклифлари кўпайиб бормоқда.


Ўзбекистонда илк бор ФАО конференцияси ўтказилади – Газета.uz\nЖамшид Ходжаев (ўнгда) ва ФАО бош директори Хосе Грациано да Силва.\nКелгуси йилнинг май ойида Ўзбекистонда илк бор БМТнинг Озиқ-овқат ва қишлоқ хўжалиги соҳасидаги ташкилотининг Европа учун ҳудудий конференцияси ўтказилади.\nLotinchada 24 июн 2019, 13:02 Сиёсат\n2020 йилнинг 5−7 май кунлари Ўзбекистонда БМТнинг Озиқ-овқат ва қишлоқ хўжалиги соҳасидаги ташкилотининг (ФАО) Европа учун 32-ҳудудий конференцияси ўтказилади. Бу ҳақда Қишлоқ хўжалиги вазирлиги матбуот хизмати хабар қилди. Ўзбекистон илк бор ушбу тадбирда иштирок этади.\n23 июнь куни ФАОнинг 41-сессияси олдидан бўлиб ўтган учрашувларда конференцияни Ўзбекистонда ўтказилишига доир ташаббус ФАО ҳамда 51 та Европа ва Осиё мамлакатлари қишлоқ хўжалиги вазирлари томонидан қўллаб-қувватланди.\nЎзбекистон ФАОга 2001 йилда аъзо бўлган. 2014 йилда Тошкентда ташкилот ваколатхонаси очилган.\nФАОнинг стратегик мақсадлари очликка қарши кураш, қишлоқ хўжалиги, ўрмончилик ва балиқчиликнинг ҳосилдорлик ва барқарорлигини ошириш, қишлоқ ҳудудларида қашшоқликни камайтиришга ҳисса қўшишдан иборатдир.\nАйни пайтда Ўзбекистон қишлоқ хўжалиги вазири Жамшид Ходжаев бошчилигидаги делегация турли мамлакатлар, жумладан, Хитой, Миср, Корея, Украина, Қозоғистон, АҚШ, Чили сингари давлатлар қишлоқ хўжалиги вазирлари ва бошқа расмий доира вакиллари билан музокаралар олиб бормоқда.


Афғонистонлик аёллар ижтимоий тармоқларда ўз ҳуқуқлари учун курашмоқда\n22 октябр 2021, Тошкент вақти: 18:05\nТолибон талаба қизлар учун қатъий янги кийиниш қоидаларини жорий қилиши ортидан аёллар норозилиги кучайган.\nАфғонистонлик аёллар ижтимоий тармоқларда Толибон талаба қизлар учун жорий қилган қатъий дресс-кодни танқид қилмоқда. Афғонистонда Толибон ҳукумати 1990-йилларнинг иккинчи ярмидаги каби қатъий Ислом қонунларини қайтадан жорий қилиши ҳақида хавотирлар кучайган.\nТолиблар талаба қизлар учун қатъий янги кийиниш қоидаларини жорий қилиши ортидан кўпчилик эътироз билдирди. Афғонистонлик аёллар ранг-баранг анъанавий либосларни кийган ҳолда расмга тушиб, уларни #кийимларимгатегманг ва #афғонистонмаданияти каби ҳештеглар билан улашдилар. Толибон бошчилигидаги ҳукумат жорий ой бошида эълон қилган фармонга биноан, университет талабалари исломий ниқоб ва абая кийишга мажбурдирлар.\nТолибон 1996 – 2001 йилларда Афғонистонга ҳукмронлик қилган даврда қизларга мактабда таҳсил олиш ман этилган, аёлларга эса ишлаш ва таълим олиш тақиқланганди.\nТолибон янги дресс-код жорий қилди, университетларда йигит ва қиз талабаларни ажратишни буюрди\nТолибон бир ой олдин Кобулда Ғарб дастаклаб келган ҳукуматни ағдариб ташлагач, радикал исломий гуруҳ ўзгарганини, жумладан, аёлларга ва қизларга бўлган муносабати ўзгарганини иддао қилди. Гуруҳ, шунингдек, собиқ мухолифларни афв этишни ҳамда инклюзив ҳукумат тузишни ваъда қилди.\nАммо кўплаб афғонистонликлар хавотирда, айниқса, жангарилар фақат муросасиз эркаклардан иборат ҳукумат тузиб, норозилик намойишларини тақиқлагани ва намойишчилар ҳамда журналистларга тазйиқ ўтказа бошлагани ортидан норозиликлар кучаймоқда.\n14 сентябрь куни Бирлашган Миллатлар Ташкилоти бош котиби Антонио Гутерриш сўнгги йигирма йил давомида афғонистонлик аёллар ва қизлар учун эришилган ютуқларни сақлаб қолишга чақирди.\n«Афғонистонлик аёллар ва қизлар эришган ютуқлар йўқолмаслиги, эшиклар ёпилмаслиги ва умидлари ўчмаслигига ишонч ҳосил қилишни хоҳлайдилар», деб ёзди Гутерриш Twitterда.\n«Уларнинг ҳуқуқлари, шу жумладан, таълим ва бошқа муҳим хизматлардан фойдаланиш ҳуқуқларини ҳимоя қилиш мамлакат ва ҳар бир афғон келажаги учун муҳим аҳамиятга эга», дея қўшимча қилди у.\nАввалроқ Бирлашган Миллатлар Ташкилотининг инсон ҳуқуқлари бўйича олий комиссари Мишель Бачелет Толибонни инсон ҳуқуқлари ҳақидаги ваъдалари устидан чиқмасликда айблади.\n«Охирги уч ҳафта мобайнида аёллар ... жамоатчилик доирасидан тобора четлатилди», деди у.\nШвейцариянинг Женева шаҳридаги Инсон ҳуқуқлари кенгашига мурожаат қилган Бачелет миллий хавфсизлик кучларининг собиқ ходимлари «қасддан ўлдирилгани ҳақида ишончли айбловлар» борлигини, шунингдек, олдинги маъмуриятларда ишлаган одамлар ўзбошимчалик билан ҳибсга олинаётгани, уларнинг айримлари ҳатто «ўлик ҳолда топилганини» айтди.\n13 сентябрь куни Женевада бўлиб ўтган халқаро донорлар конференцияси қатнашчилари яқинлашиб келаётган йирик гуманитар инқироздан огоҳлантирди. Донорлар ҳамжамияти Афғонистонга 1 миллиард доллардан ортиқ ёрдам кўрсатишга рози эканини билдирди.\nАввалроқ Бирлашган Миллатлар Ташкилоти Афғонистон учун йил якунигача 600 миллион доллардан кўпроқ маблағ ажратиш керак бўлишини тахмин қилган эди.\nТашкилотига кўра, Толибон мамлакатни эгаллаб олишидан олдин ҳам Афғонистон қурғоқчилик, кўчиш ва гуманитар инқироз ёқасида бўлган. Айни дамда мамлакат аҳолисининг ярми ёрдамга муҳтож экани айтилмоқда.\nБирлашган Миллатлар Ташкилоти сўраган маблағнинг қарийб учдан бир қисми Жаҳон озиқ-овқат дастурига ажратилади. Дастур ходимларига кўра, Афғонистоннинг кўплаб аҳолиси етарлича озиқ-овқат харид қилишга қодир эмас.\nБу маблағ, шунингдек, аёллар ва болаларни қўллаб-қувватлаш ҳамда таълим лойиҳаларини амалга ошириш учун керак. Шунингдек, ўз уйини тарк этишга мажбур бўлган 3,5 миллионга яқин одамни фавқулодда бошпана билан таъминлаш учун ҳам пул керак бўлади.\n15 август куни Толибон ҳокимиятни қўлга олганидан бери бир неча норозилик намойиши ўтказилди. Уларнинг айримлари ҳалокатли тўқнашувлар билан якун топди.\nХабарларга кўра, 14 сентябрь куни Қандаҳорда ўнлаб одам норозилик намойишга чиққан. Бунга аҳолидан турар-жой колониясини бўшатиш талаб қилингани асос бўлган. Маҳаллий оммавий ахборот воситаларида олган видеолавҳаларда оломон катта йўлни тўсиб қўйгани тасвирланган.\nReuters агентлигининг хабар беришича, 3 мингга яқин оиладан уч кун ичида колонияни тарк этиш сўралган.\nАфғонистондан қочиб кетган аёл полициячи “яшириниб юрган” ҳамкасблари қисматидан хавотирда\nТолибон аҳолини уйидан ҳайдаш ёки норозилик намойишлари ҳақида ҳали изоҳ бергани йўқ.\nБу орада Афғонистоннинг Бирлашган Миллатлар Ташкилотидаги элчиси БМТ Инсон ҳуқуқлари кенгашини «инсон ҳуқуқлари суиистеъмол қилинаётганини тергов қилиш ва ҳужжатлаштириш учун зудлик билан тергов миссиясини юборишга» чақирди. Хусусан, элчи толибларга қарши ҳаракатнинг сўнги ўчоғи бўлмиш Панжшир водийсига комиссия юборишга чорлади.\n«Бугун миллионлаб одам ўз ҳаёти ва инсон ҳуқуқларидан хавотир олар экан, мамлакатда гуманитар инқироз давом этар экан, дунё жим, томоша қилиб ўтиролмайди ва бундай қилмаслиги керак», деди ҳокимиятдан ағдарилган ҳукумат аъзоси Носир Аҳмад Андиша.\n«Афғонистон халқи ҳозир ҳар доимгидан ҳам кўпроқ чора кўрилишига муҳтож», деди у.\nАҚШ Конгрессининг Вакиллар палатаси Ташқи алоқалар қўмитаси 13 сентябрда ўтказган эшитувда АҚШ давлат котиби Антони Блинкен Афғонистондан АҚШ ўз қўшинларини пала-партиш тарзда олиб чиқиб кетганини яна бир бор ҳимоя қилди.\nБлинкен, шунингдек, Давлат департаменти афғонистонлик аёллар, қизлар ва озчиликларни қўллаб-қувватлашга эътибор қаратиш учун юқори лавозимли шахсни тайинлашини айтди.\nБлинкен 14 сентябрь куни кечқурун Сенатнинг Ташқи ишлар қўмитаси олдида чиқиш қилиши режалаштирилган.\nТолибон университетларда талаба қизлар учун чекловлар жорий қилди\nНотинч Кобул. Афғонистон бўйлаб Толибон ва Покистондан норози аёллар намойиши


Ҳадис илмларини ўрганиш йўллари – oliymahad.uz\nЯъни, “(Яна у Қуръонни) хомхаёлдан олиб сўзлаётгани ҳам йўқ! У (Қуръон) фақат (Аллоҳ томонидан) нозил қилинаётган (туширилаётган) бир ваҳийдир”. деган сўзидир. Ояти каримадаги “هُوَ – у” калимаси “يَنْطِقُ – сўзлаётган” феълига қайтади. Шунда оятнинг маъноси: Расулуллоҳ соллалллоҳу алайҳи ва салламнинг сўзи Аллоҳ томонидан бўлган ваҳийдан бошқа нарса эмас. Ушбу жумла араб тилига хос тарзда чеклаш услубида тузилган. Пайғамбар соллаллоҳу алайҳи ва саллам сўзлаётган барча сўз, у Қуръон ёки Ҳадис бўлсин, Аллоҳ таоло томонидандир. Лекин Қуръони каримнинг лафз ва маъноси биргаликда ваҳий қилинади. Ҳадиснинг эса фақат маъноси ваҳий қилинади.\n“Ўғри эркак ва ўғри аёлнинг – қилмишларига яраша жазо ва Аллоҳдан (берилган) азоб сифатида – қўлларини кесингиз! Аллоҳ қудрат ва ҳикмат эгасидир” деган. Лекин оят қўл кесилиши учун тўлиқ топилиши вожиб бўлган шартларни зикр қилмаган. Ушбу шартлар Пайғамбаримиз соллаллоҳу алайҳи ва салламнинг қуйидаги:\n159310cookie-checkҲадис илмларини ўрганиш йўллариno\nОлдингиМасжидларда мавлиди шариф ўқилдиКейингиҚонга беланган масжид


“Жаҳон рекорди” ўрнатган ўзбек сўми ҳақида – mulkdor.com\nAugust 7 2017, 04:08 БизнесИқтисодИқтисодиёт луғатиИқтисодиёт хабарлариКоррупция\nАввало пул нима деган саволга жавоб топиб олайлик. Қўлимиздаги бир парча қоғоз биз учун пул ҳисобланади. Унинг пул бўлиб хизмат қилиши учун ягона шарт шуки, маълум ҳудудда (бир ёки бир неча мамлакатда) ана шу қоғозни маълум бир маҳсулотга ёки хизматга эркин айрибошлаш имкониятининг мавжуд бўлишидир.\nПул ҳақидаги энг қадимги маълумот 45 аср аввалги даврга тааллуқлиги билан диққатга сазовордир. Замонавий Ироқнинг жанубидаги икки дарё оралиғида топилган сопол парчасида ўша даврда кумушнинг 1 сикл (оғирлик ўлчови) қиймати – 3 сикл арпа, 12 сикл жун, 10 сикл бронза, 3 сикл кунжут ёғига тенг бўлганлиги ёзиб қолдирилган.\nМеталл пластинкалардан ясалган пул бирликлари туркий халқларда “танга” номи билан юритилган. Шунинг учун “Иш билганга бир танга, тил билганга минг танга” нақли бизгача етиб келган.\nЕвропада дастлабки қоғоз пулни 1661 йили Стокгольм банки чиқарган. Норвегиялик савдогар Йорген Тур Мулен ўз мамлакати фуқаролари учун қоғоз пул чоп этади. Францияда эса қоғоз пулни Жон Лоу 1718 йилда чиқаради.\nБуюк Британия ўзининг Америка қитьасидаги мустамлакаларига танга пул етказиб беролмай қолади. Шунда мустамлакаларда “Билли” номли қоғоз пул чоп этилади. Йиллар давомида қоғоз пул барча мамлакатларда урф бўлди. “Билли” эса “доллар”га айланди.\nБугунги кунда пластик карточкаларда жамланган “пул”дан бутун дунё аҳли фойдаланади. Жумладан Ўзбекистон фуқаролари ҳам. Аммо юртимизда вужудга келган ҳолат ғоят ажабланарли. Қўлингиздаги қоғоз пул билан карточкадаги пул орасидаги фарқдан кўп одам норози. Дўкондан нарса харид қилар экансиз, карточкадаги пул билан қўлингиздаги қоғоз пулнинг 15-20 % фарқ қилишига кўникиб қолгансиз. Ҳолбуки ўз вақтида телевидение орқали уларнинг харид қиймати тенг эканлиги ҳақида жуда кўп кўрсатувлар берилди. Шунга қарамай бугун ҳам бу ҳол давом этмоқда. Нима учун шундай бўлишини тушуниб олиш учун ўз ҳаётимдан мисол келтираман.\n1989 йили бир кишидан 100 кг асал қабул қилиб олдим. Ҳар бир қилограмм асал нархи 3 сўм 20 тийин белгиланди. Пул ўрнига тилхат бердим.\nОрадан бир йил ўтди. Ўша одам мен берган тилхатни кўтариб келди. Мен бу пайтда бир кг асални 3 сўм 50 тийин нархда сотиб олардим. У киши мендан 320 сўм эмас, 350 сўм талаб қилди.\nДастлаб мен кўнмадим. Шунда у мендан 100 кг асал талаб қилди. Ўйлаб қарасам, у ҳақ. Мен 100 кг асал қабул қилиб олганман. Мен берган тилхат оддий қоғоз. Шу оддий қоғознинг асал бирлигидаги нархи – қиймати 100 кг асалга тенг. Мен унга 320 сўм эмас, балки 350 сўм беришга мажбур бўлдим.\nҲаётда икки киши ўртасида қоғоз пул ролини ўйнаётган тилхатнинг ўрнини давлат банки чиқарган банкнот (банк тилхати) босиши ҳеч кимга сир эмас. Демак, бизнинг қўлимиздаги “пластик пул” билан “қоғоз пул” қийматларининг фарқидан кимдир фойда кўрмоқда.\nЎзбекистон банки 1994 йил 1 июлдан ўз сўмини муомалага чиқарди. Биринчи куни бир АҚШ доллари бир сўмга тенг эди. Бир ой ўтмай бир доллар уч сўмга сотила бошлади. Кўп ўтмай доллар нархи 20 сўмга чиқди. Нима учун?\nБунга сабаб шу бўлдики, банклар доллар савдосидан четда қолиб кетди. Долларнинг баҳосини ушлаб туриш қийин иш эмасди, аммо ўша пайтдаги Молия вазирлиги ва Марказий Банк маъмурияти ўз вазифасини бажармадилар. Уларнинг хатосини кўргазмали мисол билан кўрсатиш мақсадида пул солинадиган халталарни қоғоз парчалари билан тўлдирдим ва уларни Рустамбанкнинг РАФ маркали микроавтобусига кўринадиган қилиб жойладим. Банкни қўриқлайдиган икки милиционерни ҳам автобусга ўтқаздим ва Олой бозоридаги валюта растасига жўнадим. Кассирга 1000 АҚШ доллари бердим.\nБозорга келиб, эълон қилдим:\n– “Рустамбанк” зудлик билан 1 млн АҚШ долларини нақд пулга сотади! Кеб қолинг, об қолинг! Сотаману кетаман!\nБозордаги ғала-ғовур бир зумда тўхтади. Яна бир марта эълон қайтарилди. Ўша куни бозорда долларнинг сотилиш нархи 20 сўм эди. Мен 16 сўм деб эълон қилдим. Бир киши келиб юз АҚШ доллари сотиб олди. Яна бир киши 10 доллар сотиб олди. Шу билан савдо тўхтади.\nЗарурат юзасидан долларини сотишга келган одамлар долларини сотолмай қолдилар. Ўшанда давлат курси бўйича 1 долларнинг нархи 8 сўм эди. Уч соат давомида Тошкент бозорларида сотилаётган долларнинг нархи 12 сўмга тушди.\nУшбу ишдан Молия вазирини ҳам, Марказий Банк раисини ҳам хабардор қилдим ва кунига кўпи билан 30 минг АҚШ доллари сотиш билан доллар бозорини назорат қилиш мумкинлигини исботлаб бердим.\nАфсуски, улар бундан шахсан манфаатдор эмасдилар. Шунинг учун расмий бозордан “Қора бозорни” афзал билдилар. Натижада 2017 йил август ойининг бошида Андижон бозорида 100 АҚШ долларини 850000 (саккиз юз эллик минг) сўмга сотиб олишга мажбур бўлдим.\nЎтган 13 йил давомида ўзбек сўми қора бозорда 8500000 марта қадрсизланди!!! Сўмнинг ҳар йилги қадрсизланиш қиймати ўртача:\n8,5 млн :13 йил = 653846 этди. Ушбу 653846 рақамининг маъносини англаш учун қадрсизланиш қиймати йилига 100 %, яъни 2 баровар бўлганда 13 йил давомида пулимиз:\n1∙213 = 16384 марта қадрсизланган бўларди. Кўриб турганимиздек қадрсизланиш даражаси 653846 рақами билан ўлчанмоқда ва бу ҳолни жаҳон “рекорди” деб қайд қилиш мумкин.\nШу билан бирга Ўзбекистоннинг иқтисодчилари ҳар йили иқтисодиётимиз ёки ялпи ички маҳсулотимиз 8-10 фоиз миқдорида ўсиб бораётганлини қайд қилмоқдалар. Демак, 13 йил давомида ялпи маҳсулот ишлаб чиқариш 104-130 фоизга ошди холос. Пулимиз қадри эса кўриб турганингиздек 8,5 миллион марта камайди… Ўсиш сураъти билан камайиш суръати ҳақида фикр юритиб кўринг!\nЎртача иш ҳақи 2016 йили Қозоғистонда 432 АҚШ долларини ташкил этган бўлса, Ўзбекистонда 177 АҚШ долларини ташкил этган. Таққослаш учун 1990 йили ўртача иш ҳақи 200 АҚШ долларидан кўп бўлгани, энг кам маош 80 сўм (тахминан 91 АҚШ доллари) бўлганини, ҳозир эса (149775:8500) 17,6 АҚШ долларига тенглигини эслаш кифоя.\nШу ерда марҳум Президентимизнинг сўзларини эслаш лозим. У киши “бизнинг халқимиздек сабрли халқ йўқ. Биз бунинг қадрига етайлик” – деганда аввало халқнинг ҳам пулнинг қадрсизланишига, ҳам ишсизлигига баҳо берганини тушунишимиз қийин эмас. Ўртача турмуш даражамиз нақадар аянчли бўлмасин, қариндош-уруғчилик, маҳалладошлик, бир-бирига ёрдам беришлик фазилатларимиз ва чет элларда ишлаб уйига пул жўнатиб турган миллионлаб юртдошларимиз меҳнати билан тинч яшаб келмоқдамиз. Буни яхши тушунган янги Президентимиз халқ ғазабининг олдини олиб 2017 йилни “Халқ билан мулоқот ва инсон манфаатлари йили” – деб эълон қилди ва биз ичимизда тўлиб-тошиб кетган алам ва фарёдимизни халқ қабулхоналарига бориб тўкиб солмоқдамиз. Шу билан ўзимизни яхши кунлар умидида яшашга даъват қилмоқдамиз. Сабрнинг таги сариқ олтин дейдилар.\nШермуҳаммад Эргашевга берилган ваъдага биноан “жаҳон рекорди” ўрнатган ўзбек сўми ҳақидаАввало пул нима деган саволга …\nPosted by Рустам Усманов on Saturday, August 5, 2017\n“Apple” компанияси ўз магазинлари сотувчиларига “Apple Watch” ақлли соатларини қандай сотиш кераклиги бўйича тавсиялар берди. Компаниядагилар кўплаб кишилар бу соатларни ...\nБизнесMarch 13 2015, 03:03\nКрасноярскда ўзбек гилосининг бир килограмми 7,6 ...\nКрасноярскдаги мева-сабзавот дўконлари ҳамда супермаркетларда Ўзбекистонда етиштирилган гилос пайдо бўлди, деб ёзади “Кун.уз” сайти. «Проспект мира» ...


Ўзбекистон Республикаси Марказий банки — Тўлов тизими\nБош саҳифаТўлов тизимиТўлов ҳужжатлари\tТўлов тизими\nЎзбекистон Республикаси ҳудудида нақд пулсиз ҳисоб-китобларни амалга оширишда қуйидаги тўлов ҳужжатларидан фойдаланилади:\nтижорат банкининг ҳисоб-китоб чеки.\nБанклар мемориал ордерлардан фуқароларнинг, олиб бораётган тадбиркорлик фаолияти билан боғлиқ бўлмаган ҳолда, ёзма топшириқномалари бўйича нақд пулсиз пул маблағларини ўтказишни амалга оширишда фойдаланишлари мумкин. Тижорат банклари ўз операцион харажатларини нақд пулсиз тартибда амалга ошираётганда мемориал ордер тузилади.\nБанк иш куни якунланиб, баланс ҳисоботи тузилиб Ўзбекистон Республикаси Марказий банкига жўнатилганидан сўнг, хато ёзувлар аниқланган ҳолларда, ушбу хато ёзувлар киритилган ҳисобварақларга эртаси банк иш куни тескари бухгалтерия ёзувлари киритиш (сторно бериш) йўли билан, тузатиш мемориал ордерлари асосида тўғриланиши лозим. Бундай ҳолларда ҳисобварақлардан суммалар мижозларнинг розилигисиз ҳисобдан чиқарилади. Бу ҳақда банк билан мижоз ўртасида тузилган шартномада кўрсатиб ўтилган бўлиши шарт.\nТўлов топшириқномаси — мижознинг унга хизмат кўрсатувчи банкка ўз ҳисобварағидан олувчининг ҳисобварағига маълум бир суммани ўтказиш тўғрисидаги топшириғини англатади.\nТўлов талабномаси — ўзида маблағ олувчини тўловчи томонидан банк орқали маълум бир суммани тўлаш тўғрисидаги талаби акс эттирилган пул-ҳисоб-китоб ҳужжатидир.\nИнкассо топшириқномаси маблағ олувчининг банкка тўловчининг ҳисобварағидан сўзсиз тартибда маблағларни ҳисобдан чиқариш тўғрисидаги топшириғини англатади.\nҲисоб-китобларнинг аккредитив шаклида, мижознинг (тўловчининг) топшириғига ва унинг кўрсатмасига мувофиқ аккредитив очган банк (банк-эмитент), ўз зиммасига унинг контрагенти-маблағ олувчи фойдасига тўловни амалга ошириш мажбуриятини ёки маблағ олувчи томонидан аккредитивда кўзда тутилган ҳужжатларни ва бошқа шартларни бажариш шарти билан ушбу тўловларни амалга ошириш бўйича ваколатларни бошқа банкка тақдим этишни ўз зиммасига олади.\nТижорат банкининг ҳисоб-китоб чеки — мижознинг хизмат кўрсатувчи банкига чек берувчининг ҳисобварағидан чек ушловчининг ҳисобварағига маълум суммадаги маблағларни ўтказиш бўйича берган топшириғидир.\nҲозир сайтда: фойдаланувчилар - 0; меҳмонлар - 356


“Қўқон-1912” футболчилари тақдирланди — Қўқон Садоси — Қўқон шаҳрининг расмий янгиликлари\n“Қўқон-1912” футболчилари тақдирланди\n2018-01-20 2018-02-05 от Qo'qon Sadosi\t/\nҲар йили футбол мавсуми якунлангач жамоа аъзоларини тақдирлаш маросими ўтказилади. Ана шу анъанага кўра 28 декабрь куни “Қўқон-1912” жамоасини тақдирлаш кечаси бўлиб ўтди. Маросимга Ўзбекистон Футбол федерацияси вакиллари, жамоа ҳомийлари, футбол фахрийлари, оммавий ахборот воситалари ходимлари, кўп сонли меҳмонлар тўпландилар.\nАввало шуни таъкидлаш лозимки, қўқонлик футболчилар 2017 йилги мавсумни анча муваффақиятли ўтказдилар. 3 нафар футболчи Ўзбекистоннинг турли терма жамоаларига жалб этилди. Ярим ҳимоячи Жавоҳир Сиддиқов Таиландда ташкил этилган турнирнинг ҳам ғолиби, ҳам энг яхши футболчиси, деб эълон қилинди. Ҳужумчи Суҳроб Бердиев эса чемпионат ўйинларида 11 та тўп уриб, энг яхши тўпурарга айланди.\n“Қўқон-1912”нинг ёшлари эса ёшлар лигасида 3-ўринни эгаллаб, кичик бронза медаллари билан тақдирландилар.\nЙил якунлари чиқарилганда Қўқон жамоаси энг интизомли жамоа ва энг интизомли ишқибозлар фан клубига бериладиган 2 та совринга сазовор бўлди.\nҚўқон футбол клубининг раҳбари ва футбол федерациясининг вице-президенти Бахтиёржон Толипов тўпланганларга ана шулар ҳақида фахр ва ифтихор билан сўзлаб берди ва катта мониторда қўқонлик футболчиларнинг энг қизиқарли ўйинларидан лавҳалар намойиш этилди.\nМукофот ва совринларни федерация ходимлари, ҳомийлар, футбол фахрийси Ахбор Имомхўжаевлар топширишди. Йилнинг энг яхши футболчиси, деб Муроджон Холмуҳаммедов топилди. Йилнинг энг фойдали футболчиси, деб Жавоҳир Сиддиқов топилди, энг яхши тўпурарга бериладиган совға эса Суҳроб Бердиевга насиб этди.\nФутболимиз фахрийси Ахбор Имомхўжаев “Қўқон-1912”нинг фахрий аъзолигига қабул қилинди ва унга махсус эсдалик совғаси берилди.\nЎқиганлар сони: 1 016\nПредыдущая записьАрмия ва халқ якдилдир\nСледующая записьОиламиз бутун бўлишини хоҳлайман


СИЁСИЙ ПАРТИЯ - Ўзбекистон овози газетаси\nбошланғич ташкилотдан бошланади\nСиёсий партияга аъзо бўлган фуқаро бошланғич партия ташкилоти фаолиятида иштирок этади. Унинг партия ҳақидаги илк тасаввури, қарашлари айнан бош бўғинда туғилади. Партия аъзосининг қай даражада фаол бўлиши ҳам бошланғич партия ташкилотига, унинг иш услубига, ташаббускорлигига боғлиқ. Партия аъзосининг сиёсий фаолияти, саводхонлиги, дунёқараши, фикр-мулоҳазалари, тортишувлар, баҳслар, аввало, мана шу бўғинда шаклланади.\nСиёсий майдонда мустаҳкам ўрин эгалламоқчи бўлган партия асосий эътиборни бошланғич ташкилот фаолиятини кучайтиришга қаратади. Бошланғич ташкилот аъзолари партия ҳаётида фаол иштирок этиши, воқеа-ҳодисаларга ўз муносабатини билдириши жамиятда фикрлар хилма-хиллигининг шаклланишига замин яратади.\nКучли бошланғич партия ташкилотидан — кучли партия сари ғояси бош мақсадга айланиши лозим. Ўшандагина сиёсий партиянинг жамиятдаги нуфузи, обрўйи ортади. Муҳим тадбирлар, семинар-тренинглар айнан бошланғич партия ташкилотларида кўпроқ ўтказилиши мақсадга мувофиқдир. Бу жараёнда юқоридан қуйига эмас, қуйидан юқорига механизми ишлаши керак. Бошланғич партия ташкилоти етакчилари учун махсус ўқувлар ташкил этиш, сиёсатшунослар, томонидан тавсиялар ишлаб чиқиш, бу борада жаҳон тажрибасини ўрганиш ғоятда зарур.\nСиёсий партиянинг кучи, қудрати бошланғич партия ташкилотлари тимсолида намоён бўлади. Бунда асосий масъулият бошланғич бўғин етакчиси зиммасига тушади. У партия ғояларини тарғиб қилиши, одамларни ўз ортидан эргаштириши, ижтимоий шериклар билан ҳамкорлик қилиши, маслакдошлар, хайрихоҳлар топиши лозим. Шунингдек, бошланғич партия ташкилоти етакчиси юқори марраларга интилиши, депутат, туман, шаҳар, вилоят партия кенгаши раиси даражаларига эришиш учун ҳаракат қилиши керак.\nБунинг учун сиёсий адабиётларни, партия нашрларини мунтазам равишда ўқиб бориши, ўз фикрлари билан матбуотда чиқишлар қилиши, партиянинг ғояси, ҳаракат дастури тўғрисида мустақил фикрга эга бўлиш, ўзи ва сафдошларида партия ишига масъуллик туйғуларини шакллантириши жуда муҳимдир.\nПартия электорати дуч келаётган муаммоларни бошланғич ташкилот батафсил билиши, таҳлил қилиши, ўша ҳудуддан сайланган партия депутатлик гуруҳи эътиборини ушбу масалалар ечимига қаратиши зарур.\nСиёсий партия бошланғич ташкилотлар сони билан эмас, балки, амалий ишлар самарадорлиги, натижалари билан кучлидир. Сиёсий партияни бир бутун технологияга қиёслайдиган бўлсак, ундаги бошланғич ташкилот унинг пойдевори, таянчи ҳисобланади.\nДемак, сиёсий партиянинг қандай бўлиши, аввало, бошланғич ташкилотлар фаолиятига боғлиқ. Бошланғич ташкилот кучи эса унинг етакчиси кимлигига, аъзоларининг сиёсий-ҳуқуқий онги ва партия ғояларига эътиқодига боғлиқ.\nСуратда: Пойтахтимиздаги «Бешёғоч» маҳалла фуқаролар йиғинида тузилган бошланғич партия ташкилоти етакчиси Вилоят Худойбердиева ёш аъзолар билан.


3 та кўприк, артезиан қудуқ, уйлар барпо этиш, тунги машаққат, Чилонзордаги штаб... 3-секторда қандай ишлар қилинмоқда? » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » 3 та кўприк, артезиан қудуқ, уйлар барпо этиш, тунги машаққат, Чилонзордаги штаб... 3-секторда қандай ишлар қилинмоқда?\nРеспубликамиз Президентининг 2019 йил 8 январдаги “Ҳудудларни комплекс ижтимоий-иқтисодий ривожлантириш бўйича секторлар фаолиятини янада такомиллаштиришга доир қўшимча чора-тадбирлар тўғрисида”ги қарори асосида ҳокимлик, прокуратура, ички ишлар органлари, солиқ идоралари масъуллари томонидан жойларда аҳоли муаммоларини бартараф этиш, ижтимоий-иқтисодий лойиҳаларни ҳаётга татбиқ этиш борасида бир қатор самарали ишлар амалга оширилмоқда.\nЧунончи, жорий йилнинг август ойида Жиззах вилояти ички ишлар бошқармаси бошлиғи, генерал-майор Ғайрат Қодиров Зафаробод туманининг Нурафшон шаҳарча фуқаролар йиғинида ўтказган сайёр қабули давомида электр ва табиий газ таъминотини яхшилаш, 5 та кўп қаватли уй томини янгилаш, оқова сув тармоғи тортиш, ички йўлларни таъмирлаш масалалари кўтарилган эди. Мазкур муаммоларни ҳал қилиш бўйича тегишли идораларга мурожаат қилиниб, ишларнинг бажарилиши назоратга олинди.\nНатижада шаҳарчадаги 458 та хонадон табиий газ тармоғига уланди. Шунингдек, 60 метр масофага лоток ўрнатилиб, сув ўтказгич қурилди. Бу тадбир самараси ўлароқ томорқалар учун оқар сув муаммоси ҳал бўлди. 5 та кўп қаватли уйнинг томи янгиланган. 3 километр йўлга шағал ётқизилиб, 38 та симёғоч ўрнатилган. Шунингдек, 500 метрлик ичимлик суви тармоғи тортилди. Булар ҳаммаси 3- сектор раҳбарининг нурафшонликлар билан қайта учрашуви давомида ўз эътирофини топди.\nЗафаробод туманининг Писталикент шаҳарча фуқаролар йиғинида ўтказилган сайёр қабул давомида эса йўллар таъмири ҳамда ичимлик суви таъминотини яхшилаш юзасидан мурожаат қилинган эди. Бу борада тегишли идоралар билан қилинган ҳамкорлик ўз натижасини берди.\nҒаллаорол тумани, Қипчоқсув қишлоқ фуқаролар йиғини аҳолиси ҳам вилоят ички ишлар бошқармаси бошлиғидан миннатдор. Боиси, ҳудуддаги сел ювиб кетган 3 та кўприк ички ишлар органлари ходимлари ҳомийлигида қайтадан бунёд этилди. Ушбу кўприкларнинг энг йиригининг узунлиги 16, эни 12 метрни ташкил қилади. Мазкур кўприк қурилиши учун 900 миллион сўм сарфланди.\nХудди шундай, вилоятнинг энг чекка Янгиобод туманининг Қўриқ қишлоғи аҳолисини ичимлик суви билан таъминлаш мақсадида 3- сектор масъуллигида 150 метрлик артезиан қудуғи ковланиб, 5 километр узунликда сув тармоқлари тортилди.\n3- сектор ҳудудида ички ишлар органлари ҳомийлигида аҳоли турар жойларини таъмирланиб, уйлар барпо этилмоқда. Чунончи, Пахтакор туманида икки нафар кам таъминланган оилага уй қуриб берилди. Мазкур тумандаги Боғишамол маҳалласи аҳли учун йўлдаги носозликлар анчайин ноқулайликларни туғдираётган эди. Камчилик шу куниёқ бартараф қилинди, 1,5 километр йўлга шағал ётқизилди. Бир неча кунда ҳудуддаги барча йўлларни шу тарзда таъмирлаш режалаштирилган.\nБоғишамолда аҳолини ичимлик суви билан узлуксиз таъминлаш чоралари кўрилаяпти. Айни вақтда давлатимиз раҳбари топшириғи асосида республикамизнинг барча ҳудудларида бўлгани каби Жиззах вилоятида ҳам сектор раҳбарлари ўзларига бириктирилган ҳудудларда бўлиб, турар жойлар, ижтимоий-иқтисодий соҳа объектларининг меъёрда иститилишига эришиш, аҳолини қийнаётган муаммоларни бартараф этиш чораларини кўрмоқдалар. Чунончи, Зомин туманининг Чилонзор маҳалласида 3- сектор штаби ташкил этилди.\nУйма-уй юриб аҳоли муаммоларини ўрганиш натижасида Гулистон маҳалласидаги 30- ўрта умумтаълим мактабидаги иситиш тизимларини жадал янгилашга киришилди. Ат-Термизий кўчасига эса шағал ётқизилиб, ичимлик суви билан таъминловчи артезиан қудуғи ишга туширилди. Хонадонларга кўмир ва суюлтирилган газ етказиб берилаётир. Шу билан бирга вилоят ички ишлар бошқармасининг ҳуқуқий-психологик ёрдам ва реабилитация этиш сайёр автобусида ижтимоий-психологик муаммоларни ҳал қилиш чоралари кўрилмоқда. Вилоят соғлиқни сақлаш бошқармасига қарашли мобиль поликлиника автобусида эса аҳоли тиббий кўрикдан ўтказилаяпти.\nХудди шундай, Чилонзор маҳалла фуқаролар йиғини аҳолисини ичимлик суви билан таъминлаш устида иш кетаяпти. Маълумот ўрнида айтиш керакки, 3- сектор раҳбари туну кун Чилонзорда ташкил этилган штабда бўлиб, ҳудудда амалга оширилаётган эзгу ишларга бош қош бўлаётир.\nУмуман олганда, аҳоли мурожаатлари асосида Жиззах вилоятининг 3- секторга тегишли қисмида жорий йилнинг ўтган даврида ички ишлар органлари томонидан эҳтиёжмандларга 310 миллион сўмлик моддий ёрдам кўрсатилди. 180 оилага электрон маиший техника жиҳозлари топширилди. Даволанишга эҳтиёжи бўлган 1300 нафар фуқарога соғликларини тиклашлари учун йўлланма ва ордерлар ажратилган. Шунингдек, 50 километр йўлга шағал ётқизилди. 31 километр узунликда ичимлик суви қувурлари тортилиши ҳамда 24 та сув насосларининг жорий таъмирланиши таъминланди. 445 та симёғоч алмаштирилиб, 48 километр узунликда электр тармоқлари тортилган. Хуллас, секторда иш қизғин, аҳоли билан мулоқотлар давом этмоқда.


Бош саҳифа МатбуотЖадид матбуотиВадуд Маҳмуд. Илмий-адабий вазифалар қаршисида (1924)\nМамлакатимизда илмий, адабий ҳаёт ҳам бошланмоқ арафасидадир.\nҲар қанча тақлидий ва асоси яхши қурулмағон бўлса ҳам, истиқболга умид боғлайтурғон ҳоллар кўринадир. Зотан, бунисизда мумкин эмасдир.\nБир кунмас бир кун албатта илмий ҳаётга кирмак мажбурияти бордир. Чунки ҳар бир мамлакат ҳар бир миллатнинг ўз маданйй ҳаётини қурмоқ учун аввалан илм майдонига ташланиши, сўнгра шу илмий ҳаёт билан яшаши керакдир. Йўқса, у халқнинг тарих саҳифасидан йўқолиши аниқдир.\nБу кун биз, ўз мамлакатимизга яраша, баъзи бир илмий-адабий вазифалар қаршисида турамиз. Ўз мамлакатимизга яраша дедик. Чунки агар бошқа маданий миллатларни орага қўшсак, ҳали бизда кўб-кўб қилинадурғон ишлар бордир. Фақат бу кун на куч, на васоит бўлмағонидан улардан сўз очиш ҳам ортиқчадир. Оз бўлса ҳам муаллимларимиз, бир нечагина бўлса ҳам илмий-адабий соҳада ишлаб юрганларимиз бор. Шу кучимиз билан албатта оз-моз ишлаш мумкиндир. Бу кунги вазифамиз шу мумкинларни вужудга келтирмақдир.\nМарказда илмий ҳаётимиз бор. У қўлидан келатурган қадар ишламакдадир. Албатта, ул ўз йўли билан устига олғон вазифаларини бажариб турар. Бунга биз ишонамиз.\nФақат бизда ундан ташқари баъзи қилинадурғон ишлар бор. Ўз мамлакатидан хабарсиз яшайтурғон бир миллат дунёда йўқдир.\nҲозиргача на бир Туркистон тарихи бор, на жўғрофиямиз! Табиий, бизда муаррихлар ва жўғрофия олимлари йўқ. Ҳеч бўлмаса, мутаржимларимиз ҳам йўқмиким, бошқа тилларда бўлғон, Туркистон ҳақида ёзилғон нарсаларни ўзгартирсинлар. Талабамиз, муаллимимиз, халқимиз кўбчилик эътибори билан ўз мамлакатини танитмоқдир. Чунки қўлида васоит бўлмағонидан таниёлмаслиққа мажбурдир.\nБу бизнинг илмий вазифаларимиздан бирисидир.\nМактабларимизда юрт билан танишмоқ дарслари, юқорироқ даражаларда жўғрофия билан иқтисод ва иқтисодга тегишлик дарслар бор. Фақат буларнинг ҳеч бириси ҳеч бир мактабда тузук берилмайдир. Чунки муаллимнинг қўлида тутатурғон бир нарсаси йўқдир. Мамлакатимизнинг иқтисодий тириклиги, илгариги, ҳозирги ҳоли бизга мажҳулдир. Қандай бойликларимиз бор, ҳозир қандай ишламакдадир. Мамлакатнинг мадохил-махорижи (сарф-харажати — Б.К.) қандайдир? Қандай вазифалар олдида турамиз? Бу ҳалигача «иқтисодий асос» деб қичқиратурган кишиларимизнинг билмайтурғон энг бошланғич мавзуларидан биридир.\nИқтисодчиларимизнинг вазифалари мана бу масалалар ҳақида авомий (популярный) нарсалар босдириб тарқатишдир.\nТуркистон тарихининг энг бой бир саҳифасини очатурғон адабий кишиларимиз ҳам биздан анча ишлар кутадир.\nБир неча йилдан бери адабиёт отида бир-икки шеър мажмуасидан бошқа нима чиқди? Бу билан адабий ишларимиз тузук борадир, дейиш мумкинми? Албатта йўқ.\nНавоий турк адабиётининг отасидир. Навоий адабиёт дунёсида жуда катта хизматлар қилғон бир кишидир.\nНавоий турк тилининг отасидир.\nНавоий буюк адиб, буюк шоир, буюк доҳийдир.\nФақат қани биз уни таниймизми? Унинг хизматларини биламизми?! Унинг ким эканидан хабаримиз борми?! Ҳалигача унинг таржимаи ҳолини босдирмадик. Бир расмини чизиб чиқарғон бўлсак ҳам аслига унча мувофиқ эмасдир.\nБухоронинг очилиши билан Навоий даври учун энг муҳим восиқалар бизга очилғондир. Энг муҳим кишиларнинг муҳим асарлари, қўлёзмалари ҳатто Навоийнинг ўз қўли билан ёзғон мактублари бор. Уларнинг расмларини олмоқ, таржимаи ҳолларига қўшмоқ, ўшал даврга оид тафтишларга киришмак керакдир.\nБундан бошқа ҳар замонда ҳар ерда етишган адиб ва шоирларни майдонга отмоқ керак. Буларнинг орасида адабиёт тарихи учун энг муҳим ўрун тутатурғонлари бордир. Биз бу кун қўлимиздан келатурган қадар қилайлик, секин-секин тугаллаш замонанинг ишидир. Бу ишларни, бу ташаббусларни қилиш учун илмий муассаса ва ташкилотларимизнинг тиришмоғи керакдир.\nИлмий ҳаётимизнинг йўлбошчилик қилиши, нашри маориф ва маориф бюроларининг кучларини сарф этишлари зарурдир. Шу ишлар орқали биз илмий ҳаётга кирган бўлурмиз.\nБу мақола «Зарафшон» газетасининг 1924 йил 21 июн сонида босилган.\n← Аввалги Аввалги Вадуд Маҳмуд. Мустамлакачилик ўз йўлида (1924)\nКейинги → Кейинги: Вадуд Маҳмуд. Адабий танқидга бир назар (1924)


Турк характери. Саломат Вафо - Nurzamon.uz\nТурк характери. Саломат Вафо\nТуркияга сафарим қизимнинг кўп қаватли уйи боғчасидан бошланди десам бўлади. Боғча қиш бўлишига қарамасдан кўм-кўк, гул ва буталар кесилган, парваришли остига газон ётқизилган боғ экан.Боғда бассейнлар, ёғоч стол-стуллар, шийпонлар, ховузчалар бор экан.\nТурк халқи дунёда кам учрайдиган ғаройиб халқ. Уларда бир-бири билан ҳамжиҳатлик, қардошлик,оғзибирчилик каби фазилатлар бор. Туркча гапирса, мен туркман деса бўлди.Дарров уни ўз сафига қўшиб олишади.Айтайлик Истанбулдаги бошыа миллатлар ҳам фахр билан ўзини турк санайди.Масалан, футбол фанатлари саф-саф бўлиб бир-бирини танимаса ҳам ҳамжиҳатлик билан футбол тамоша қилишга боришади.\nБиз денгиз соҳилига чиққан кун кафеларда, майдонларда футбол камандалари,жаоаларининг ишқибозлари либосларини кийиб юрганини гувоҳи бўлдим. Менга Истанбулда футбол бўладиган кунлари кўчада одамлар кўпайиб кетишини айтишди.\nМен турк футболчилари омадли экан ўйинлари ишқибозлар билан тўла стадионда ўтар экан деб ўйладим. Чунки, Ўзбекистонда ҳар қандай ўйинлар ҳам бўш стадионда ўтказилади.\nБу тамошабинларнинг спорт тури футболга қизиқишларини бир ишқибозлик деб тушунилса, одамларнинг майдонлардаги намойишларга йиғилишини қандай баҳолаш мумкин.\nМасала шундаки, Истанбулда пайтим, Туркия телевидение каналлари Туркия президенти Ражаб Таййиб Эрдўғон жаноблари, турли партая етакчи бошқонлари билан майдонлардаги учрашувини тўғридан-тўғри олиб кўрсатди. Учрашув майдонлари ўн минглаб, юз минглаб кишилар билан тўлган эди. Намойишга келганлар Туркия байроқларини силкитиб, қарсак чалиб гапирувчиларни қўллаб-қувватлаб туришди.\nТурли ёшдаги туркларнинг митингларда қатнашиши уларда миллий огоҳлик, ватанпарварлик туйғулари устиворлигини кўрсатди.\nТурклар футбол майдонларига қизиқишлари сабабли боришгандир.Лекин уларнинг митинг, намойишлар майдонига қандай куч етаклаб борди. Баъзи ёш оилалар ёш болаларини ҳам олиб боришган эди.Майдон намойишларига, икки – уч соат тик туриб юз минг инсоннинг бири сифатида қарсак чалишга не мажбурият ундади.\nБалки, бу саволларга жавоб бериш учун Мустафо Камол Отатурк замонларига 1918 – 1923 йилларга юзланмоқ жойиздир.Ўшанда ҳам ватан ва миллат тақдирига бефарқ бўлмаган турклар кўча ва майдонларга чиқишганди. Туркиянинг мустақил бўлганига юз йил тўлаяпти,туркларнинг озодлик ҳавосини олганига юз йиллар бўлаяпти. Турклар юз йиллардан бери очиқ-ошкораликка ўрганишган.\nТурк халқи собиқ шўро республикалари сингари қуллик даврини бошдан кечирмаган. Шўро республикалари сингари икки- уч маротаба алифбоси ўзгармаган эди. Шунинг учун турк тили ҳам ўз софлигини йўқотмаган.Бу каби ўзгаришларга учрамагани учун турк тили барча туркий тилларнинг ичида хорижий тиллар таъсири остида қолмаган, шу боис ўз гўзаллиги ва софлигини йўқотмаган.\nЯқинда Истанбулдаги ўзбек кафесидаги воқеани сўзлаб беришганди.Ўзбек кафесига овқатланишга кирган қизлар гуручлари қаттиқ пишган паловни ёқтиришмайди.Официантларга бу ҳақида гапиришади.Официантлар ва кафе маъмурлари бир оғиз сўз дейишмайди. Қизлар ҳайрон бўлиб чиқиб кетишади.\nЭнди бу ҳодисани турк кафеси мисолида таҳлил қиламиз.Агар турк кафесида бирон овқатни ёқтирмасангиз. Кафе маъмурлари..ўрнига қандай таом буюртма қиласиз,балки,менюдан ташқари буюртма қиларсиз деб то овқат олмагунингизча жони халак бўлишади.\nТўғри, бу жуда катта масала эмасдир, аммо, бу ҳам инсон қадрини кўтариш, одамийлик матлаби,ўз ўрнида адолатли ҳозиржавоблик саналади.\nАслини олганда туркларнинг ўзлари бу ҳолатларга аҳамият ҳам беришмайди, бу одатлар уларнинг қон – қонига сингиб кетгандир. Улар футбол тамоша қилишга, митинг намойишларда қатнашишга ўзларининг бир одати ўлароқ, гражданлик позицияси сифатида қарашади.Айни шу одат, этикетнинг ўзи туркларнинг юксак инсоний фазилатга эга эканлигини кўрсатади.Бу фазилат, критерияларнинг ўзи эса, туркларнинг миллат сифатида жипс, юксак миллий инсоний идеалларга эга миллат эканлигини кўрсатади.\nЮз йиллар давомида ўзлигини, анъана - қадриятларини сақлаб қолган турк миллати омон бўлсин дея сўзимизни тугатамиз.


18968 Ўқиш режими + -\n«Етимларни то никоҳ(ёши)га етгунларича синаб туринглар. Агар уларнинг эс-ҳуши жойида эканини билсангиз, уларга ўз молларини топширинг. У молларни исроф ила ва эгаларининг катта бўлиб қолишидан қўрқиб шошилиб еманг. Бой бўлганлар иффатли бўлсинлар. Ким камбағал бўлса, тўғрилик билан есин. Уларга ўз молларини топшираётганингизда гувоҳлар келтиринг. Ҳисобчиликка Аллоҳнинг Ўзи кифоя қилур».\n(Нисо сураси, 6-оят)\nБу ояти карима етим балоғатга етиб, эсҳушини таниганда, дарҳол унга молини топшириш зарурлигини, уларнинг молини исроф қилмаслик, оталиқка олганлар томонидан, бу балоғатга етса, молини қайтариб беришим керак бўлади, деб шошилиб еб қўймаслик, агар оталиққа олган одам бой бўлса, етимнинг моли масаласида иффатли бўлиш зарурлиги, камбағал бўлса, маълум чегарада ейишига рухсат борлиги ва етимга молини топшираётганда гувоҳлар олдида топшириш каби фиқҳий амалларни баён қилмоқда.\n«Етимларни то никоҳ(ёши)га етгунларича синаб туринглар».\nДемак, оталиққа олган одам етим бола балоғат ёшига яқинлашганда уларни синаб, текшириб ва ҳолатларини синчиклаб кузатиб туриши лозим. Ёш болаларнинг никоҳ балоғат ёшига етганини билишнинг шариатда баён қилинган аломатлари бор. Қиз болалар ҳайз кўрсалар, балоғатга етган саналадилар. Ўғил болаларнинг балоғатга етганининг асосий белгиси эҳтилом бўлишидир. Яъни уйқусида булғанишидир. Инсон балоғатга етиши билан тўла масъулиятли – мукаллаф бўлади, яъни шариат таклифларини амалга ошириши лозим бўлган шахсга айланади. Шу кундан эътиборан ўзи содир қилган ишларга ўзи жавобгар бўлади. Шу билан бирга, катта одамларга берилган ҳуқуқлардан фойдаланишга, жумладан, ўз молини ўзи сарфлаш ҳуқуқига эга бўлади.\nАммо оталиққа олганлар етим болада балоғатга етганлик аломати пайдо бўлиши билан дарров унга молни топшириб қўймайдилар . Балки унда молни тўғри тасарруф қилиш қобилияти борми, эс-ҳуши жойидами – синаб кўришлари лозим. Буни билиб олиш унча қийин эмас. Бу борада ҳар бир жамоанинг ўзига яраша тажрибаси, аломат-белгилари бор. Қачонки етим бола балоғатга етиши билан унда молу мулк тасарруфида эс-ҳуш, қобилият борлиги англаб етилса, дарҳол унга моли топширилади. Бу нарса оятдаги:\n«Агар уларнинг эс-ҳуши жойида эканини билсангиз, уларга ўз молларини топширинг», деган жумлада баён қилинган.\nЕтимни оталиққа олган шахс унинг молини ҳам вақтинча олиб туради. Баъзи кишилар «Мен етимни оталиққа олганимдан кейин молини нима қилсам, ўзим биламан» деб ёки «Бу балоғатга етса, молини қайтариб беришим керак экан, ундан кўра у балоғатга етгунча тезроқ молини еб қўяй» дейиши мумкин. Аллоҳ таоло бу оятда шундай тасарруфларни қайтариб:\n«У молларни иcроф ила ва эгаларининг катта бўлиб қолишидан қўрқиб, шошилиб еманг», демоқда.\nДемак, етимни оталиққа олганлар учун асосий ҳукм етимларнинг молидан емаслик. Аммо оталиққа олувчиларнинг ҳоли ҳам ҳар хил бўлади, баъзилари бой, ўзига тўқ, бошқалари камбағал, муҳтож. Буни эътиборга олиб, оятда бойга алоҳида, камбағалга алоҳида ҳукм баён қилинган:\n«Бой бўлганлар иффатли бўлсинлар. Ким камбағал бўлса, тўғрилик билан есин!»\nБой одам ўзига етарли моли бўлгани, ҳожати тушмагани учун иффат қилиб, ўзини шубҳали нарсадан узоқ тутгани маъқул. Етимларни оталиққа олгани, уларнинг мол-мулкини сақлагани, парваришлагани учун ажру савобини олади. Агар оталиққа олувчи шахс камбағал бўлса-чи? Унда парваришдаги етимнинг молидан яхшилик – тўғрилик билан фойдаланишига рухсат бор. Бу нарса унга хизмати учун ҳақ ўрнида ўтади. Буни қуйидаги ривоят ҳам тасдиқлайди.\nИмом Абу Довуд ва имом Насаийлар қилган ривоятда айтилишича, бир киши Пайғамбаримиз алайҳиссаломнинг ҳузурларига келиб:\n«Қарамоғимда бир етим бор. Унинг моли бор, меники йўқ. Унинг молидан есам бўладими?» деб сўради. Расулуллоҳ соллаллоҳу алайҳи васаллам:\n«Иероф қилмасдан, тўғрилик билан егин», дедилар.\nИмом Молик ривоят қилишларича, бир саҳройи араб Абдуллоҳ ибн Аббос розияллоҳу анҳунинг олдиларига келиб:\n«Қарамоғимда етимлар бор. Уларнинг туялари бор, менинг эса биттагина туям бор, холос. Мен ўз туямнинг сутидан камбағалларга бериб тураман. Етимларнинг туялари сутидан менга нима ҳалол бўлади?» деб сўради. Абдуллоҳ ибн Аббос:\n«Агар йўқолганда топиб келсанг, қўтирига қарасанг, ҳавзини тузатиб турсанг ва уларни боқаётган бўлсанг, наслига зарар келтирмай сутидан ич. Аммо уларни соғиб олишингдан қайтараман», дедилар.\nШу таълимотлардан келиб чиқиб, оталиққа олган одам етимнинг молидан муҳтож бўлганда ҳожатини қоплагунча еса бўлади, дейилади.\nОятнинг сўнгида яна бир нозик, зарурий ҳукм баён этилган:\n«Уларга ўз молларини топшираётганингизда гувоҳлар келтиринг».\nМол олди-бердиси жуда ҳам нозик иш. Унда бировнинг ҳақига хиёнат бўлиши эҳтимоли кучли. Шунинг учун ҳам Исломда бундай ишларни ҳужжат-далил билан, адолатли гувоҳлар иштирокида амалга ошириш таъкидланади. Шундай қилинса, бировнинг ҳақига хиёнат эҳтимоли йўқолади, бирор келишмовчилик чиқса ҳам, гувоҳлар ҳақиқатни (адолатни) ўрнатишда ёрдам берадилар\nОятнинг сўнгида «Ҳисобчиликка Аллоҳнинг Ўзи кифоя қилур» жумласининг келиши эса бу ишларда доимо Аллоҳдан қўрқиб туриш лозимлигини уқтиради.\nАйюб алайҳиссалом қиссаси\n11:04 / 14.06.2017 1287\n14-январь – юртимизда Ватан ҳимоячилари куни\nҲар куни кичик ўғлимни боғчага олиб кетаётганимда мени турлитуман саволларга кўмиб ташлайди . Баъзан уларга кичкинтойимнинг қизиқувчанлигидан хурсанд бўлиб давоми...\n00:52 / 27.02.2017 2181\nРамазон хулқланиш мактаби. Амалларнинг маҳбуби\n07:32 / 30.05.2017 1252\nЎзингизни тежанг, аёллар!\n«Дунёда энг гўзал ким», деган саволга адиблар ва рассомлар «Бола кўтарган аёл», деб бир хилда жавоб берган ва уларнинг шу ҳақидаги асарлари энг катта шуҳрат давоми...\n05:16 / 24.01.2017 2724\n18:48 / 26 май 886\n09:28 / 25 май 659\n15:01 / 24 май 452\n11:26 / 21 май 243\n10:41 / 18 май 308\n11:17 / 14.01.2020 115478


Гуноҳи кабиралар (Зўравонлик, ҳаддан ошиш) – «Ислом ота» жомеъ масжиди\nБош саҳифа/Мақолалар/Гуноҳи кабиралар (Зўравонлик, ҳаддан ошиш)\n«Инсонларга зулм қиладиган ва ерда ноҳақ зўравонлик – кибру ҳаво қиладиган кимсаларнинг – ана ўшаларнинг жазоси аламли азобдир» (Шўро сураси, 42-оят).\nРасулуллоҳ соллаллоҳу алайҳи васаллам айтдилар: «Аллоҳ гуноҳ қилган кимсага ҳам бу дунёда жазо бериб, ҳам охиратга насиба – азоб ҳозирлаб қўйиши учун зўравонлик ва қариндош-уруғчилик алоқаларини узишдан кўра лойиқроқ гуноҳ йўқ»(Ибн Можа, Термизий, Ҳаким ривояти).\nАсарларда келганки, агар бир тоғ бошқа тоққа зўравонлик қилса, Аллоҳ ўша зўравон тоғни майда-майда қилиб юборади.\nҚорун ҳам қавмига зўравонлик қилгани учун Аллоҳ уни ерга юттириб ташлади. Аллоҳ таоло у ҳақда шундай хабар қилган:\n«Албатта, Қорун ўзи Мусо қавмидан эди. Бас, у (қавмдошларига) кибр ҳаво қилди… Бас, Биз (Қорунни) ҳам, унинг ҳовли-жойини ҳам Ерга юттирдик» (Қасос сураси, 76–81-оятлар).\nИбн Жавзий айтганларки, Қоруннинг ҳаддан ошиши борасида бир қанча қарашлар бор:\n1. У бир фоҳишага Мусо алайҳиссаломга туҳмат қилгин, номини бадном этгин, деб пул беради. У шундай қилади. Мусо алайҳиссалом ундан айтган гапига қасам ичишини талаб этади. У Қорун билан ўртасида бўлиб ўтган гап-сўзни хабар қилади. Қорун шундай қилиб ҳаддидан ошган. Бу гап Ибн Аббоснинг фикри.\n2. У Аллоҳ азза ва жаллага куфр келтириб ҳаддидан ошган. Заҳҳок шундай деган.\n5. У Фиръавннинг ходими бўлган ва Бани Ал-Исроилга зулм ва тажовуз қилган. Мовардий шу фикрни билдирган.\n«Бас, Биз ўзини ҳам, ҳовли жойини ҳам (ерга) юттирдик» ояти каримасининг шарҳида шундай дейилади: «Қорун фоҳишани Мусо алайҳиссаломга туҳмат қилишга буюргач, Мусо алайҳиссалом дарғазаб бўлдилар ва Қорунни дуоибад қилдилар. Шунда Аллоҳ таоло: «Мен ерга сенга итоат этишни буюрдим. Бас, унга буюр», деб ваҳий қилди. Мусо алайҳиссалом: «Эй ер, уни ют», деди. Ер уни ютиб юборди. Қорун буни кўргач, Мусо алайҳиссаломдан раҳм қилишни ўтиниб, ёлвора бошлади. У зот: «Ей ер, уни ют», деган эди, оёқларини ютиб юборди. Мусо алайҳиссалом Қорунни бутунлай ютиб юборгунигача, «уни ютгин», деб буюраверди. Шунда Аллоҳ таоло у зотга ваҳий қилди: «Эй Мусо, иззатим ва улуғлигимга қасамки, агар Мендан ёрдам сўраганида, унга нажот берардим».\nИбн Аббос розияллоҳу анҳумо айтдиларки, ер уни қаъри ютиб юборди.\nСамура ибн Жундуб розияллоҳу анҳу айтдиларки, у туну кун бўйи баробар ер тагигача кириб кетаверди.\nМуқотил айтганларки, Қорун ҳалок бўлгач, Бани Исроил: «Мусо унинг ҳовлиси ва ҳисоб-китобини ўзиники қилиб олиш учун ҳалок этди», деб гап тарқатди. Аллоҳ унинг ҳовлиси-ю, мол-дунёсини ҳам ерга юттириб юборди.\nЯъни, ҳеч ким уни Аллоҳнинг балосидан қутқаролмади.\nПарвардигоро, гуноҳларимиз зулматини маърифат ва ҳидоятинг нури ила нурафшон эт. Бизни Ўзинг иқбол этган, Сендан бошқаларга юз бурмайдиган бандаларингдан айла. Бизни, ота-онамизни ва барча мўминларни мағфират қил. Омийн.\nГуноҳи кабиралар Зўравонлик слайд


Бугун Варшавада илк бор яҳудийлар кино фестивали бошланади.\n01 июл 2022, Тошкент вақти: 06:46\nТомошабинлар 3 кун давомида 10дан ортиқ мамлакат тақдим этган 60га яқин филмни кўриш имкониятаига эга бўлади.\nСовринларни тақдим этиш маросими жума кунига мўлжалланган.\nТашкилотчилариинг фикрича, фестивални ўтказиш учун Варшава бежиз танланмаган,чунки Иккинчи Жаҳон уруши йилларида ушбу шаҳар аҳолисининг учдн бир қисми яҳудийлардан иборат эди.\n1939 йилга қадар Польшада уч ярим миллионга яқин яҳудий истиқомат қилган.\nГитлернинг яҳудийларни қириб ташлаш кампаниясидан кейин эса мамлакатда 300 мингга яқин польшалик яҳудий қолган.


Porsche ўзининг илк электр транспорт воситасини тақдим этади — Sof.uz\nPorsche компанияси соатига 260 км/с гача тезлаша оладиган илк «Taycan» электр автомобилини иккита вариантда тақдим этди. Компания бир неча йил ичида электр транспорти технологиясига 6 миллиард евродан кўпроқ сармоя киритишни режалаштирганини ҳам маълум қилди.\nTaycan бир вақтнинг ўзида Шимолий Америка, Хитой ҳамда Европада махсус ташкиллаштирилган тадбирларида намойиш эилтган. Forbes.ruʼнинг хабар беришича, Taycan бир ҳафтадан сўнг Франкфуртдаги автосалонда омма эътиборига тақдим этилади.\nPorsche аллақачон бозорда икки хил вариантда сотиладиган — Taycan Turbo S ҳамда Taycan Turbo электромобиллари учун буюртмалар олишни бошлаган. Биринчи машина эгалари ўз автомобилларини келгуси йилдан олишлари мумкин.\nTaycan Turbo S Launch Control — тезкор ишга тушириш режимлари ва Overboost — қувватни қисқа вақт ичида ошириш режимлари билан таъминланган, бунда у 2,8 сонияда 100 км/с гача тезлашади. Taycan Turbo эса 100 км/соат тезликни 3,2 сонияда таъминлайди. Иккала версиянинг максимал тезлиги соатига 260 км.\nТурбо S бир марта тўлдирилган батарея билан 412 км йўл боса олади, Турбо эса 450 км. Йўловчи бўлмаси тагида жойланган батареянинг қуввати 93,4 кВт соатни ташкил қилади.\nPorsche 2022 йилга келиб электр автомобиль технологияларига - электр автомобиллари, гибрид автомобиллар ва уларга хизмат кўрсатиш соҳаларига 6 миллиард евродан кўпроқ маблағ сарфлашини таъкидлади. Бу йил охирида Taycan седанининг арзонроқ версиялари, кейинги йил охирида эса Taycan Cross Turismo йўлтанламаси ҳам пайдо бўлади.


'Афғон учрашувида' нега Тошкент йўқ? - BBC News O'zbek\n'Афғон учрашувида' нега Тошкент йўқ?\nImage caption Олма-отадаги учрашувга Тошкент ҳатто элчисини ҳам жўнатмаган\nОлма-ота шаҳрида Афғонистон бўйича минтақа давлатлари вазирлари даражасидаги "Истанбул жараёни"да минтақавий ҳамкорлик бўйича олти йўналишда келишувлар акс этган декларация имзоланган.\nГиёҳванд моддаларнинг ноқонуний айланиши ва терроризмга қарши курашиш, минтақавий инфраструктурани мустаҳкамлаш, ҳудудда савдони ривожлантириш, фавқулотда ҳолатларга муносабат билдириш ва таълим ҳамда илм-фан масалаларида ҳамкорлик бўйича давлатлар келишиб олишди.\nЛекин Афғонистоннинг ён қўшниси ва у мамлакат билан бевосита автомобил ҳамда поезд йўлига эга Ўзбекистон вакили бу анжуманда йўқ эди.\nБи-би-сига маълум бўлишича, учрашувга ҳаттоки Ўзбкистоннинг Қозоғистондаги элчиси ҳам келмаган.\nҚатнашчиларга кўра, бундай учрашувларда Ўзбекистоннинг иштироки ўта муҳимдир.\n"Ўзбекистоннинг ҳам биз билан бирга бўлишини истардик. Улар муаммоларни бартараф этишга қарши эмас, фақат бу анжуманда иштирок этмаяпти" - дейди Қозоғистоннинг Афғонистондаги элчиси Ўмиртай Битимов.\n"Биз муаммони "Истанбул жараёни" орқали ечишни кўраяпмиз ва кўп давлатлар бунга ишониб, иштирок этмоқдалар".\nЎзбеклар нега келишмади?\n"Ўзбекистон НАТО техникалари ўз ҳудуди орқали олиб ўтилишига катта урғу бермоқда ва бошқа давлатлар расмий Тошкент билан ҳисоблашиши керак дея ўйлайди".\nФранциядан сиёсий таҳлилчи Камоллиддин Раббимов бу борада яна бир неча омилларни келтиради.\n"Ўзбекистон халқаро ташкилотлар ичидан фақатгина БМТ ва ШҲТда барқарор иштирок этиб келаяпти. Шунда ҳам ўз зммасига олган масъулиятларни ҳар доим ҳам бажаравермайди. Қолган тузилмаларда Ўзбекистоннинг иштироки жуда ҳам қалтис ёки беқарор бўлиб келган" - дейди Камолиддин Раббимов.\nЎзбекистоннинг Олма-Отага ҳатто ўз элчисини ҳам юбормагани эса Остона ва Тошкент ўртасида минтақада етакчиликка интилиш бўйича мавжуд рақобат билан изоҳланади.\n1999 йили Афғонистон масаласи бўйича президент Ислом Каримов ташаббуси билан ташкил қилинган 6+2 гуруҳи фаолияти икки йилдан кўпга чўзилмаган эди.\nКузатувчилар ушбу ташаббуснинг умри қисқа бўлгани ва жўғрофий жойлашув Ўзбекистон расмийлари онгида Афғонистонга доир ҳар қандай таклиф ва ечимга нисбатан Тошкент билан ҳисоблашиш керак, деган тасаввурни пайдо қилган бўлиши мумкинлигини айтишади.\n"Чунки бу ерда асосий сиёсий руҳий омил шундан иборатки, Тошкентнинг тасаввурида бир позиция бор. У ёқда нимани келишишларингдан қатъий назар, менинг олдимга келиб, менинг розилигимни оласизлар, деган позиция бор. Тошкентда жўғрофий, геосиёсий шаклланган кибр жуда ҳам кучли" - дейди Камоллиддин Раббимов.\n"Истанбул жараёни" иштирокчилари бири бўлмиш Қозоғистон Афғонистонни ривожлантириш учун махсус дастур шлаб чиққан.\nХусусан, Қозоғистон Афғонистонда инфратизилмани ривожлантириш, мактаб, шифохона ва йўл қуриш, буғдой етказиб бериш бўйича ишларни амалга оширмоқда.\nУндан ташқари расмий Остона 50 миллион доллар маблағ ажратган бўлиб, бунга кўра, беш йил давомида минг нафар афғон талабасига Қозоғистонда олий таълим беради.\nЎзбекистоннинг бу каби жараёнларда иштирок этмаслиги эса, анжуманда қабул қилинган қарорларнинг тўла муваффақият билан амалга ошишига салбий таъсир этиши мумкинлиги айтилади.


Кун мавзулари, 19 март 2015\n29 январ 2020, Тошкент вақти: 06:46\nпайшанба 19 март 2015\nСамарқанд вилояти Иштихон тумани қишлоқлари табиий газдан узилмоқда. Ўзбекистон президенти сайлови арафасида туман қишлоқларини газсиз қолдиришни Самарқанд вилояти ҳокими буюрди. Самарқанд вилояти газ бошқармаси вакили буни Ўзбекистон газ экспорти ҳажмини ошираётгани билан боғлади.\nАнгор бозорининг ҳокимлик бузмоқчи бўлган дўконлари ëниб кул бўлди\nАйнан ҳокимликнинг эски русумдаги акфа дўконларини бузишига розилик бермай келган савдогарлар жойлашган айвонга ўт тушиши¸ унинг қасддан уюштирилганига ишорат сифатида талқин қилинмоқда.\nУй қуриш учун ер участкаси олиш тартиби қандай?\nЯкка тартибдаги уй-жой қуриш учун ер участкаси олиш тартиб-қоидаларини OzodJavobнинг навбатдаги сонида ўрганамиз.


Россия авиакомпанияси Фарғонани Иркутск шаҳри билан боғлайди - Фарғона.Ру ахборот агентлиги\n08:47 msk, 27 Май 2019\nРоссия авиакомпанияси Фарғонани Иркутск шаҳри билан боғлайди\n27.11.2018 15:11 msk\n"ИрАэро" самолёти. Tourdom.ru сайти фотоси\nРоссиянинг «ИрАэро» авиакомпанияси Иркутск – Фарғона – Иркутск йўналиши бўйлаб авиапарвозларни ташкил этади. Бу ҳақда авиакомпаниянинг сайтида хабар берилган.\nЯнги йўналиш «ИрАэро» авиакомпаниясининг қишги жадвали доирасида ташкил этилган. Парвоз ҳафтанинг сешанба кунлари, шу йилнинг 18 декабридан 2019 йил 26 мартига қадар амалга оширилади. Рейслар Россияда ишлаб чиқарилган Superjet 100 самолётларида такшиллаштирилади. Учиш вақти – 3 соат 40 дақиқадан иборат. Чипта нархи – 15.550 рубль ($232) ва ундан юқори.\n«Интерфакс»га кўра, «ИрАэро» – Иркутск вилоятидан тўғридан-тўғри авиапарвозни ташкил этган ягона авиакомпаниядир. Авиакомпания мулозимининг сўзларига қўра, рейс Иркутскдаги катта ўзбек диаспораси ва Россияда ишлаётган ўзбекистонлик фуқароларни ташишга мўлжалланган ҳолда очилган.\nБундан аввал «ИрАэро» авиакомпанияси 2018 йил 7 октябрдан Красноярск – Фарғона – Красноярск йўналиши бўйича доимий парвозларни йўлга қўйиши ҳақида хабарлар берилганди. Лекин компаниянинг расмий сайтида бу тўғрисида маълумот йўқ.\nЖорий йилнинг апрель ойида Россия ва Ўзбекистон ўртасидаги аиапарвозлар сони икки баробарга оширилиши тўғрисида келишув имзоланган. Ҳозирги пайтда Ўзбекистондан Россияга “Ўзбекистон ҳаво йўллари” миллий авиакомпанияси, Россиядан эса «Аэрофлот», UTair, S7 Airlines, «ИрАэро», «Нордвинд» каби аивакомпаниялар рейслар уюштиради..\n«ИрАэро» авиакомпанияси – Иркутск вилоятидаги энг катта минтақавий компания ҳисобланиб, 1999 йилдан бери йўловчи ва юкларни ташиш фаолиятини юритади. «ИрАэро» парки беш турдаги самолётлар: CRJ-100/200 (Канада маҳсулоти), АН-26 ва АН-24, Superjet 100 ва Boeing 777-300ER дан иборат. Бугунги кунда авиакомпания Россия ва хориж мамлакатлари бўйлаб 145 йўналишда кунига юзга яқин рейсларни амалга оширади.\nSukhoi Superjet 100 – Россиянинг яқинмагистрал йўловчи самолёти бўлиб, 98 нафар йўловчини ўз бағрига олади ва 3000 дан 4600 километр масофага парвоз қила олади.


Яхши ота-она — Dilkashradio.com\nАссалому алайкум хурматли радио тингловчи биродарлар. Сиз азизлар билан яна радиомиз орқали ғойибона учрашиб турганимиздан бағоят миннатдормиз. Микрофон олдида мен Ғолиббек. Келинг азизлар яна бироз бола тарбияси хақида ўйлаб кўрсак. Биз сиз азизлар билан айнан мана шу мавзу хақида кўп бор сухбатлашганмиз. Бунинг боиси, кейинги пайтлардаги болалар тарбияси бироз сустлашиб қолганлигидадир. Агар хар бир ота она ўз фарзандларини тарбияси учун жон куйдирса албатта қандайдир ўзгаришларга эришсак бўлади.\nКўпинча биродарлар орасида, чет элликларнинг фарзандлари ва уларнинг тарбияси хақида бўлаётган сухбатга қулоғимиз чалиниб қолади. Келинг азизлар, ана шундай сухбатлардан ихтибоз келтириб ўтамиз. “Нима учун чет элликларнинг болалари бир маротаба айтилган гапни ўз вақтида бажаришади, бизнинг болаларга эса бир неча маротаба айтиш керак?” Албатта ота ва оналар орасида шундай сухбатни кўпчилигимиз эшитганимизга шубхамиз йўқ.\nШахсан мен шуни гувохи бўлганман. Чет эллик биродарлар ўз фарзандларига биринчи галда мехр оқибат ва энг мухими севги кўрсатишади. Кўрсатилган севги олдида эса хар қандай ёвўзлик хам тиз чўкади деган гап бор. Чет эллик биродарлар хеч қачон болаларига бақириб гапиришганига гувох бўлмаганман. Улар хар қандай шароитда хам болаларига мулойимлик билан тушунтиришади. Биз эса хар доим хам шунга амал қилавермаймиз.\nОддий бир мисол: айтайлик фарзандингиз билан кўчада кетяпсиз, бирданига болангиз югуриб йқилиб тушди. Шу пайт нима қиласиз: кўпинча айрим ота оналар, кўзинга қараб юрсанг ўласанми, деб болани яна тарсаки билан сийлашга ўрганиб қолишган. Бундан ташқари айрим пайтларда турли гаплар билан уларни камситиб хайвон, деб обрусини бошқалар олдида бир пул қилишгача борамиз. Ўз ўзидан маълумки болага бу ёмон таъсир кўрсатади.\nАзиз ота оналар, ўз фарзандларингиз учун доимо мехр ва севги бериб туринг. Болангиз ўзи истамаган холда ёмон иш қилиб қўйса уларни койиманг. Аксинча улар қилиғини қилиб қўрқиб турган бир пайтда, бир оз уларнинг ёмон ишлари хақида жахл қилмай тушунтиринг. Болангиз ёлғон гапирса, айтганларингизни бажармаса шундагина уларни жазолашга харакат қилинг. Лекин асло хар қандай шароит бўлганда хам бақирмасдан гапринг.\nЖазодан сўнг албатта улар билан сухбатлашинг. Боламиз кўпроқ фойдали ишлар билан банд бўлиши учун уларга шароит яратиш биз ота оналарнинг вазифасидир. Хлақимиз орасида бир мақол мавжуд: “Қуш уясида кўрганини қилади” деган мақол. Юқорида айтганларимизга албатта ота оналарнинг ўзлари хам амал қилишлари лозим. Болаларнинг кўз ўнгида сира жанжаллашманг. Аксинча эр хотинлик вазифасини аъло даражада бажаришга харакат қилинг азизлар. Шундагина нафақат чет элликларнинг болалари, балки бизнинг болаларимиз хам тарбияси кучли, келажакда доно ва ақлли фарзандлар бўлиб етишишади. Азиз биродарлар, яна сизлар билан келгуси эшиттиришларимизгача хайрлашиб қоламиз. Омон бўлинглар.\nАжрашиш муаммони ҳал қилмайди\nОилавий муаммолар ҳақида Калом нима дейди?


ЎФФ «Бунёдкор» стадионидаги ҳолат юзасидан баёнот берди\nЎФФ «Бунёдкор» стадионидаги ҳолат юзасидан баёнот берди\n06 Декабрь 2017 16:16 Суббота 0 30\n4 декабрь куни Тошкент шаҳридаги «Бунёдкор» стадионида «Бунёдкор» ва «Локомотив» жамоалари ўртасида бўлиб ўтган Ўзбекистон Кубоги финали якунлангач, стадионда тартибсизлик келиб чиқди.\nЎзбекистон Футбол Федерацияси сайтида ушбу ўйиндаги воқеалар бўйича баёнот берилди.\n«Учрашув пайтида 34 минг мухлисга мўлжалланган «Бунёдкор» стадиони ишқибозлар билан тўлиб-тошди. Бу ҳолат юртимизда ўзбек футболига мухлислар томонидан бўлган қизиқишнинг яна ошаётганидан дарак беради.\nШоу-дастурда ўзбек эстрадасининг таниқли вакиллари – Шаҳзода, Райҳон, «Уммон», «Беном», Шаҳриёр, Рухшона каби эстрада юлдузларининг иштироки учрашув олдидан мухлисларга кўтаринки кайфият бахш этди. Ўз ўрнида Ўзбекистон Футбол Федерацияси шоу дастурини ташкил этишда кўрсатган амалий ёрдами учун Ўзбекистон Маданият вазирлигига ўз миннатдорчилигини билдиради.\nМухлисларни стадионда хурсанд қилиш мақсадида Ўзбекистон Футбол Федерацияси томонидан копток ва шарфлар совға тариқасида тарқатилди. Мухлисларнинг эмоцияларга берилиб, ўйин якунига етганидан сўнг «Локомотив» клуби футболчиларини табриклаш мақсадида майдонга чиқиб кетиши каби вазиятлар футболи ривожланган давлатларда ҳам учраб турадиган ҳолат ҳисобланади.\nФинал учрашувини ОФК президенти Шайх Салмон бин Иброҳим ал-Халифа бевосита стадиондан кузатиб борди. ОФК Президенти муросасиз кечган финал ўйинидан катта таассурот олганини таъкидлаб, мамлакатимизда мухлисларнинг футболга бўлган қизиқиши юқори эканини қайд этиб ўтди.\nМухлисларни эса стадионларга чорлаб қоламиз!», дейилган баёнотда.\n«Локомотив» ва «Бунёдкор» клублари ўртасидаги учрашувидан сўнг мухлислар майдонга югуриб чиққанди. Ички ишлар органлари ходимлари фанатларни тўқмоқларни қўллаган ҳолда тарқатди.\nКалит сўзлар: ҳолат, юзасидан, ЎФФ, стадионидаги, берди, баёнот, «Бунёдкор»


Тожикистонда ҳукумат болаларнинг хатна қилиниши устидан қатъий назорат ўрнатди\nТожикистонда оила шифокорларига хатна қилинмаган болаларнинг рўйхатини зудлик билан тузиш юклатилди. Шифокорлар уйма-уй юриб, болаларнинг ота-оналарини шифохонага таклиф қилмоқда.\nДушанбеда яшовчи Жамиланинг икки ўғли бор. Оила шифокори уларнинг уйига келиб, кичик ўғли хатна қилинганми-йўқлигини сўраганида ҳайрон қолди.\n«Болам бир ёшга тўлганида профессионал хирурглар томонидан суннат қилинган эди. Мени ҳайрон қилгани бошқа нарса: нима учун шифокорлар кутилмаганда уйма-уй юриб болаларни хатна қилишга чақирмоқда? Шифокор бу саволга жавоб берар экан, ўзларига хатна қилинмаган болаларнинг рўйхати тузилиши ва уларнинг ота-оналарини шифохонага таклиф қилиш юклатилганини айтди», - дейди Жамила.\nЯнги туғилган чақалоқларни биринчи ҳафтасида хатна қилдириш оила шифокорларининг янги мажбурияти сифатида юклатилди. Бу каби топшириқ Соғлиқни сақлаш вазирлиги томонидан берилди, оила шифокорлари ўз вақтида ота-оналарни шифохонага келишини таъминлашлари керак бўлади.\nМеҳрубон Тешаева пойтахтдаги поликлиникалардан бирида оила шифокори бўлиб ишлайди. «Биз болаларнинг рўйхатини тузамиз, операцияга таклиф қиламиз. Бу бизнинг иш. 1 ёшга тўлмаган болаларнинг хатнаси ва тегишли ташхислар бепул амалга оширилади», - дейди шифокор.\nПойтахтдаги поликлиникаларда хатна учун махсус хоналар ташкил қилинган. Қишлоқларда бу каби хизматлар медпунктларда кўрсатилади. Ўтган йили Тожикистондаги тиббиёт муассасаларида 586 та махсус кабинет очилди.\nАйрим тиббиёт муассасаларида хатна қилиш амалиётлари назоратга олинган ва шифокорлардан режа тўлалигича бажарилиши талаб қилинади.\n2017 йили республиканинг анъана ва урф-одатларни тартибга солиш тўғрисидаги қонунига ўзгаритиш киритилди. Унга кўра болаларни хатна қилиш чақалоқ туғилиши билан 20 кунлик бўлгунича ва шифохоналарда мажбуран амалга оширилиши белгилаб қўйилган.\nРасмий маълумотларга қараганда, ўтган йили 80 минг болани хатна қилиш мақсадида операция ўтказилган. Шунга қадар чақалоқларнинг хатна қилиниши юзасидан статистика ҳисоби олиб борилмаган. Ҳозир янги туғилган ўғил чақалоқлар туғриқхоналарнинг ўзида биринчи ҳафтадаёқ хатна қилинади.\nТожикистонда уста ва табибларнинг хатна қилиши тақиқланди\nГермания ҳукумати хатнага тўсқинлик қилинмаслигини билдирмоқда


2. Turkiston Qurultoyi BBC Özbek hizmatida – TÜRKİSTANDER\nHome > HABERLER > TÜRKİSTAN HABER > Doğu Türkistan > 2. Turkiston Qurultoyi BBC Özbek hizmatida\n2. Turkiston Qurultoyi BBC Özbek hizmatida\n25 Nisan 2016 TürkistanDer\n17-18 апрел кунлари Истанбулда ўтган анжуманда 1916 йил Туркистон қўзғолонининг миллий эмас, балки исломий бўлганига эътибор қаратилган.\n“Русларга қарши бу кураш саҳналарининг барчаси Исломий характерга эга эди. Рус подшосининг ҳарбий хизматга ва мардикорликка олиш қарорига қарши туркистонлик мусулмонлар ҳаётларини қурбон этиш билан бу қўзғолонга қўл урган эдилар”, – дейилади халқаро конференция сўнггида қабул қилинган баёнотда.\nХалқаро Туркистон Ҳамкорлик Жамиятининг 2-Қурултойи доирасида ўтказилган йиғин марказий осиёлик мусулмон фаоллар ва зиёлилар вакилларининг ҳозирга қадар минтақа ташқарисида ташкил этган энг йирик анжумани бўлган.\nЧор Русияси томонидан шафқатсизларча бостирилган 1916 йил қўзғолонидан 100 йил ўтиб, Исломнинг минтақадаги сиёсий жараёнларга таъсири қанчалик?\nМарказий Осиёда сиёсий Исломнинг келажаги борми?\nПаҳлавон Содиқ анжуман иштирокчиларидан, ҳозирда Швецияда яшаётган ўзбекистонлик исломшунос олим Муҳиддин Ширинов билан суҳбатлашган.\nПрезидент Ислом Каримов Россияга сафар қилади


Қорачиқ > Маҳаллий хабарлар > Туркистон 2800 ёшда\nТуркистон шаҳрининг ёши 2000 дан кўп бўлиши мумкин. Туркистон шаҳри ҳокими Рашид Аюпов шундай баёнот билан чиқди.\nАюпов сўнгги натижа 2020 йилнинг ноябрь ойида эълон қилинишини билдирди. Бу масала бўйича ЮНЕСКО вакиллари ўз қарорларини айтишади.\nТуркистон ҳокими “Турли мутахассислар ўтказган тадқиқотларга кўра, Туркистон шаҳри 2000 дан кўп, аниқроғи 2800 ёшда эканлиги тасдиқланди. Мен бунга ишонаман, умид қиламанки тадқиқот натижалари исботланади” деди.\nМутахассисларнинг таъкидлашича, фактлар мавжуд. Лекин бундан ташқари исбот ҳам керак. Археологлар буни қўлга киритишлари билан халқаро ҳамжамиятга топширилади. Археолог Айсулув Эржигитованинг фикрига кўра, Куттепада ҳали батафсил тадқиқотлар ўтказилмаганига кўра, шаҳарнинг 2200 дан ошган бўлиш эҳтимоли юқори. Марказий Осиё тадқиқотлари халқаро институти директори Дмитрий Воякин “Бизга бироз вақт керак. Кейин гўзал Туркистоннинг ҳақиқий ёшини аниқ айта оламиз” деди.\nЭслатиб ўтамиз, 2000 йили Туркистон ўзининг 1500 йиллигини расмий равишда нишонлаган эди.